
Tra  missionens  præsidentskab. 


Først  vil  jeg  gerne  ønske  alle  læsere  af  »Stjernen«  et  rigtigt 
glædeligt  nytår  med  tak  for  det  gamle,  og  må  Herren  velsigne 
os  gennem  det  nye  år.  Det  største  ønske,  jeg  har  for  folket  i 
Danmark,  er,  at  vi,  som  har  sandheden,  må  blive  velsignet;  må 
vi  blive  velsignet  med  tilstrækkelig  klogskab  til  at  leve  efter 
den  sandhed,  som  vi  har  modtaget,  og  være  trofaste  mod  de 
pagter,  som  vi  har  sluttet  med  Herren,  og  holde  vort  vidnesbyrd 
brændende  i  os.  Må  vi  missionærer  være  en  kraft  i  Herrens 
hånd  til  at  prædike  og  undervise  om  sandheden  og  overbevise 
mange  af  de  ærlige  i  hjertet  om,  at  vi  har  sandheden. 

Jeg  vil  gerne  her  i  mit  budskab  i  »Stjernen«  gøre  nogle  få 
bemærkninger  om  sandhedens  kraft,  fordi  der  er  ingen  folk 
på  jorden,  som  har  set  sandhedens  kraft  blive  tilkendegivet,  så- 
ledes som  de  sidste  dages  hellige  har  det.  Det  er  alle  tings  gen- 
oprettelse, grundlagt  på  sandheden,  som  giver  os  al  den  kraft, 
»om  findes  i  verden  i  dag.  Kraften  ved  alt  maskineri  er  betin- 
get af  den  rigtige  konstruktion  og  udførelse  af  alle  dele  af  ma- 
skinen; således  er  det  også  med  livet;  ens  livskraft  afhænger 
af  den  mængde  sandhed,  man  kender  og  lever  efter. 

Der  er  to  ting,  som  kommer  ind  i  hvert  menneskes  liv,  og 
som  jeg  gerne  vil  henlede  Deres  opmærksomhed  på.  Det  er  utak- 
nemmelighed og  tolerance.  Utaknemmelighed  er  en  af  de  mest 
almindelige  synder  i  menneskeheden.  Det  er  en  genvej  til  utal- 
lige synder  blandt  folk  i  dag.  Det  er  modsætningen  til  Frelse- 
rens lærdomme,  han,  som  altid  viste  sandhedens  kraft.  Taknem- 
melighed giver  retfærdigheden  dens  rette  plads  og  skaber  nyt 
liv  og  ny  energi  hos  den,  fra  hvem  den  kommer.  Taknemme- 
lighed i  ord  eller  gerning  har  magt  til  at  gå  ind  i  menneskets 
hjerte  og  forædle  de  følelser  og  de  handlinger,  som  har  magt 
til  at  betale  gælden  for  mange  af  dagliglivets  gerninger.  Det  er 
menneskeligt  at  vente  taknemmelighed,  ligesom  det  ifølge  sam- 
fundets lov  er  fornuftigt  at  vente,  at  godt  skaber  godt,  og  det 
vil  altid  skabe  glæde  og  lykke.  Et  menneske  kan  aldrig  vænne 
sig  til  det  sande  livs  værdighed,  før  han  har  mod  til  at  se  utak- 
nemmeligheden roligt  i  øjnene  og  fortsætte  sit  liv  uforandret, 
når  han  møder  tankeløshed,  og  ikke  siger,  hvad  vil  være  resul- 
tatet, men  derimod,  er  det  rigtigt  eller  er  det  sandt?  Hvis  det 
er  sandt,  behøver  vi  ikke  bekymre  os  om  dets  magt  til  det  gode. 
Lad  os  udvikle  den  vane  at  være  taknemmelige  og  udtrykke  det- 
te overfor  dem,  som  yder  os  en  tjeneste  eller  en  gunst.  Det  be- 
tyder så  meget  og  koster  så  lidt. 

Tolerance  er  en  af  de  grundlæggende  ting  i  Kristi  lærdomme, 
såvel  ved  eksempel  som  læresætning.  Det  er  en  gren  af  kærlig- 
heden og  er  ophavsmanden  til  udtrykket,  »fred  på  jord  og  god 
vilje  blandt  menneskene.«  Det  er  ethvert  menneskes  ret.  Tole- 
rance er  mild  og  venlig  mod  alle  og  viser  vejen  til  fred.  Tole- 
rance er  føde  for  sjælen  for  enkerne  og  for  dem,  som  er  i  nød. 
Det  opbygger  karakteren  hos  alle.  Tolerance  er  en  af  grund- 
pillerne i  religionen,  hvor  alle  mennesker  skulle  have  det  pri- 
vilegium at  dyrke  hvorledes,  hvor  eller  hvad  de  vil.  Hvis  vi 
ikke  har  tolerance,  vil  vi  ikke  have  meget  held  som  missionæ- 
rer, og  vi  vil  aldrig  lære  en  stor  del  af  missionærlivets  glæder 

at  kende.  Tolerance  bringer  os  sammen  i  venskabets  og  broder- 
skabets bånd.  Tolerancens  magt  vises  som  alle  sande  principper 
i  de  gerninger  og  den  indflydelse,  den  har  på  det  gode  i  ver- 
den, dersom  enhver  ville  leve  efter  den.  Lad  os  huske,  at  sand- 
heden er  grundlaget  for  al  kraft,  og  mormonismens  kraft  er  frug- 
terne af  den  sandhed,  den  indeholder. 

Lad  os  leve  efter  disse  principper,  lære  andre  dem  og  være 
tolerante  overfor  alle  mennesker. 

Junius  M.  Sorensen,  missionspræsident. 


Apostel  Matthew  Cowley  død 

Som  meddelt  i  sidste  nummer  af 
»Stjernen«  er  apostel  Matthew 
Cowley  pludselig  afgået  ved  døden 
den  13.  december  1953,  kun  56  år 
gammel. 

Ældste  Cowley  havde  sammen 
med  de  fleste  af  Kirkens  andre  Ge- 
neralautoriteter deltaget  i  højtide- 
lighederne i  Los  Angeles  i  anled- 
ning af  hjørnestensnedlæggelsen  til 
det  nye  tempel  dér  fredag  den  11. 
december.  Sammen  med  sin  hustru 
havde  han  planlagt  at  blive  i  Los 
Angeles  nogle  dage  efter  højtidelig- 
hederne, da  han  blev  ramt  af  et 
hjerteslag  tidlig  søndag  morgen  d. 
13.  december  i  sin  seng  på  hotellet 
i  Los  Angeles.  Ældste  Cowley  hav- 
de for  nogle  år  siden  haft  et  hjer- 
teanfald, men  var  tilsyneladende 
kommet  sig  fuldstændig  efter  det 
og  syntes  rask  og  sund,  da  han  i  Los  Angeles  tog  afsked  med  de 
andre  Generalautoriteter,  da  de  rejste  tilbage  til  Salt  Lake  City. 

Ældste  Cowleys  pludselige  død  har  brat  afbrudt  en  strålende  kar- 
riere i  Kirkens  tjeneste  som  missionær  og  en  af  Generalautoriteterne. 
Også  i  det  civile  liv  har  han  ydet  sine  medmennesker  store  tjenester 
i  isin  egenskab  af  sagfører. 

Ældste  Matthew  Cowley  blev  født  i  Preston,  Idaho,  den  2.  august 
1897.  Hans  fader  var  afdøde  Mathias  F.  Cowley,  tidligere  medlem  af 
De  Tolv  Apostles  Råd.  Hans  moder  var  Abbie  Hyde  Cowley. 

Ældste  Cowley  har  rejst  vidt  omkring  i  Kirkens  stave  og  missio- 
ner, siden  han  blev  en  af  De  Tolv  Apostle  i  oktober  1945.  Han  blev 
kaldet  og  ordineret  til  dette  kald  af  afdøde  Præsident  George  Albert 
Smith.  Hans  kaldelse  som  apostel  kom  som  en  belønning  for  hans 
store  arbejde  som  missionær  i  Kirken  og  som  en  påskønnelse  af  hans 


Ældste   Matthew   Cowley. 

tro  og  ydmyghed.  lait  tilbragte  han  13  år  blandt  befolkningen  i  New 
Zealand  som  missionær  og  missionspræsident.  Han  var  på  øerne  un- 
der begge  verdenskrige.  Hans  første  kald  som  missionær  kom  i  1914, 
da  han  kun  var  17  år  gammel.  Han  blev  der  i  fem  år,  og  i  den  tid 
lærte  han  at  tale  Maori-sproget  flydende.  Dette  satte  ham  i  stand  til 
at  oversætte  Lære  og  Pagter  og  Den  Kostelige  Perle  til  Maorisproget. 
Han  udsendte  også  en  ny  udgave  af  Mormons  Bog  på  dette  sprog. 

I  1938  blev  han  kaldet  til  at  præsidere  over  New  Zealand  Missio- 
nen. Han  blev  der  denne  gang  i  otte  år  og  vendte  tilbage  til  Salt  Lake 
City  nogle  få  uger,  før  han  blev  kaldet  som  apostel.  I  de  tretten  år, 
han  tilbragte  blandt  dem,  udviklede  der  sig  hos  ham  en  stor  kærlig- 
hed til  og  beundring  for  polyneserne.-Han  respekterede  dem  for  deres 
dybe  tro  og  hengivenhed,  og  hans  mange  taler  var  fyldt  med  vidnes- 
byrd om  dette  folk  og  om  de  oplevelser,  han  havde  haft  blandt  dem. 

I  december  1946  fik  han  igen  lejlighed  til  at  arbejde  med  sine  el- 
skede indfødte,  idet  han  blev  kaldet  som  præsident  over  Pacific  mis- 
sionerne. Han  var  den  første  af  Generalautoriteterne,  der  nogensinde 
er  blevet  kaldet  til  denne  stilling.  I  denne  egenskab  besøgte  han  alle 
Pacific  missionerne  ved  adskillige  lejligheder.  Han  virkede  også  i 
Kirkens  missionær-komité  og  havde  med  Kirkens  arbejde  blandt  in- 
dianerne og  andre  lamanitiske  folk  at  gøre. 

Ældste  Cowley  blev  i  1922  i  Salt  Lake  City  Templet  viet  til  Elva 
Taylor.  Hun  har  været  ved  hans  side  under  hans  lange  virke  som 
missionspræsident  og  har  ofte  rejst  med  ham  på  hans  rejser  som 
apostel.  Foruden  sin  hustru  efterlader  ældste  Cowley  sig  en  datter, 
Mrs.  Eleanor  Jewell  Cowley  Sheffield,  samt  en  adoptivsøn,  Duncan 
Mehi  Cowley,  en  indfødt  fra  New  Zealand,  som  i  en  alder  af  6  år 
ledsagede  sine  adoptivforældre  til  Utah,  da  de  vendte  tilbage  fra 
(missionsmarken  i  1938. 

Det  Første  Præsidentskab  udtalte  bl.  a.  følgende  ved  ældste  Cow- 
leys  pludselige  død: 

Ældste  Matthew  Cowleys  død  bringer  sorg  og  en  følelse  af  per- 
sonligt tab,  ikke  blot  til  Det  Første  Præsidentskab,  De  Tolvs  Råd  og 
alle  de  andre  Generalautoriteter,  som  arbejdede  sammen  med  ham, 
men  også  til  titusinder  af  de  hellige,  på  hovedlandet  og  på  øerne  i 
havet,  som  har  mærket  ånden  fra  denne  tapre  Herrens  tjener. 

At  kende  ham  var  at  elske  ham. 

Han  havde  en  kombination  af  sjældne  evner  —  en  skarp  sans  for 
humor  —  en  sjælden  og  gribende  veltalenhed  —  han  var  en  stor  for- 
kynder af  sandheden  —  havde  kærlighed  til  sin  næste,  hvad  der  fik 
ham  til  at  udføre  venlige  og  barmhjertige  handlinger  ved  alle  lejlig- 
heder —  en  tillid  til  den  lunefulde  menneskehed,  hvad  der  i  dem 
avlede  en  ubetinget  tillid  til  ham  —  en  hengivenhed  for  sit  folk  og 
deres  interesser,  hvad  der  inspirerede  til  fortrolighed  —  en  kærlig- 
hed til  beboerne  af  øerne  i  havet,  hvad  der  bragte  ham  deres  fulde 
respekt,  tillid  og  kærlighed  til  gengæld. 

Han  havde  en  stor  sjæl;  han  var  et  af  Herrens  udvalgte  redskaber 
til   at  fremme  livsværket  i   tidernes  fyldes  uddeling. 

Vi,  de  hellige  verden  over,  vil  savne  ham.  Vi  beder,  at  den  gode 
indflydelse,  han  har  haft,  må  stråle  ud  til  stadig  større  og  større 
kredse. 

Uddrag  fra  Deseret  Neius. 


Hvis  du  har  syndet 

Hvis  du  har  syndet,  tror  du  så,  at  alt  er  tabt,  at  livet  ikke  længere 
er  værd  at  leve,  og  at  du  ville  ønske,  at  du  kunne  dø? 

Der  er  ingen  grund  til  det.  Hvorfor  ikke  få  dine  synder  ud  af  dine 
tanker  og  »ud  af  verden«  og  begynde  at  leve  et  normalt  liv  igen? 

»Hvorledes  kan  det  gøres?«  spørger  du. 

Herren  er  barmhjertig  mod  dem,  som  vender  sig  bort  fra  deres 
dårlige  handlinger.  Skønt  han  ikke  kan  se  på  synd  med  den  mindste 
grad  af  eftergivenhed,  elsker  han  ikke  desto  mindre  os,  sine  børn,  og 
håber  på  vor  frelse.  Han  sagde  engang:  »Har  jeg  nogensomhelst  glæde 
af,  at  den  onde  skulle  dø,  og  ikke,  at  han  skulle  vende  sig  bort  fra 
sine  gerninger  og  leve?« 

Med  denne  forståelse  bør  mennesker,  som  har  begået  alvorlige  syn- 
der, gå  til  deres  grensforstander  og  have  en  fortrolig  samtale  med 
ham  under  fire  øjne.  Han  er  den  almindelige  dommer  i  Israel.  Han 
er  kaldet  af  Herren  til  at  lytte  til  folkets  vanskeligheder  og  hjælpe 
dem  til  at  indrette  deres  liv  efter  evangeliets  plan.  Fortæl  ham  frimo- 
digt om  dine  besværligheder.  Hold  intet  tilbage.  Spørg  ham,  hvor- 
dan du  kan  gøre  det  godt  igen  på  den  rette  måde.  Og  så  vil  han  hjælpe 
dig. 

Han  vil  sandsynligvis  minde  dig  om,  at  det  første  skridt  til  omven- 
delse er  fuldstændig  afholdenhed  fra  synden.  Hold  fuldstændig  op 
med  at  udøve  den,  gå  aldrig  tilbage  til  den.  Hvis  synden  har  skadet 
et  andet  menneske,  er  forsoning  med  ham  eller  hende  nødvendig. 
Den  skal  først  skaffes,  og  bør  være  en  af  de  allerførste  ting,  der  skal 
gøres. 

Herren  lærte  os  dette  i  Bjergprædikenen,  idet  han  sagde,  at  hvis 
vi  kommer  til  Guds  alter  og  ved,  at  vor  broder  har  noget  imod  os, 
må  vi  gå  til  vor  broder,  forlige  os  med  ham,  og  så  komme  til  Her- 
rens alter. 

Profeten  Ezekiel  sagde  (18:  21 — 22)  »Men  når  den  gudløse  omven- 
der sig  fra  alle  de  synder,  han  har  gjort,  og  holder  alle  mine  anord- 
ninger og  gør  ret  og  skel,  da  skal  han  visselig  leve  og  ikke  dø.  Ingen 
af  alle  de  overtrædelser,  han  har  øvet,  skal  tilregnes  ham;  i  kraft  af 
den   retfærdighed,  han  øver,  skal  han  leve.« 

Omvendelse  er  således  ikke  blot  at  undlade  at  synde  og  give  ham 
oprejsning,  som  vi  har  syndet  imod.  Det  er  også  at  holde  Guds  love, 

at  gøre  det,  som  er  ret  og  rigtigt,  og  at  bevise  overfor  Herren,  ved 
vor  fulde  lydighed  mod  ham,  at  vi  er  oprigtige  i  vore  hensigter. 

En  verdslig  sorg  over  synden,  således  som  det  er  omtalt  af  Paulus, 
er  ikke  tilstrækkeligt,  for  det  er  kun  en  midlertidig  sorg,  og  måske 
kun  en  midlertidig  afholdelse  fra  den  dårlige  vane.  Den  gudfrygtige 
sorg  over  synden,  som  fremkalder  en  forbedring  af  livet,  er,  hvad 
man  skal  søge.  Vi  må  holde  ud  i  retskaffenhed  til  vort  livs  ende.  Vi 
må  ikke  vende  tilbage. 

Profeten  siger  ligeledes  (Ez.  18:  24):  »Men  når  den  retfærdige  ven- 
der sig  fra  sin  retfærdighed  og  gør  uret,  lignende  vederstyggelighe- 
der, som  den  gudløse  øver,  så  skal  ingen  af  de  retfærdige  gerninger, 
han  har  gjort,  tilregnes  ham;  for  den  troløshed,  han  udøvede,  og  den 
synd,  han  gjorde,  skal  han  dø.« 

Der  er  mennesker,  som  har  syndet  alvorligt,  som  er  blevet  opda- 
get, og  når  deres  grensforstander  har  talt  til  dem,  har  de  grædt  i 
hans  nærværelse,  og  har  fortalt  ham  alt,  og  bagefter  sagt,  hvor  be- 
friede de  føler  sig. 

Hvor  meget  bedre  ville  det  dog  være,  hvis  synderen  kommer  fri- 
villigt til  sin  grensforstander  og  gør  rent  bord!  Denne  selvovervin- 
delse har  i  sig  selv  en  forædlende  virkning.  Det  er  et  yderligere  be- 
vis på  oprigtigheden  af  at  ville  forbedre  sig,  det.  er  et  yderligere 
bevis  overfor  Gud,  som  tilgiver  den  angrende  synder,  så  barmhjer- 
tigheden kan  være  retfærdiggjort. 

Kirkens  værk  er  et  frelsens  værk,  ikke  et  fordømmelsens.  De,  som 
omvender  sig  og  adlyder  befalingerne,  kan  blive  frelst.  De,  som  ikke 
gør  det,  kan  ikke  modtage  denne  kostelige  gave. 

Hvis  du  har  bekymringer,  så  tal  med  din  grensforstander.  Han  vil 
være  din  ven. 

Fra  Deseret  News. 


Radio-udsendelse 

Torsdag  den  25.  februar  kl.  21.30  vil  der  i  radioen  blive  bragt 
en  udsendelse  med  titlen  »UNGE  EMIGRANTER«.  I  udsendelsen, 
der  varer  en  halv  time,  vil  medvirke  nogle  af  vor  kirkes  med- 
lemmer. 

Husk  altså  at  lytte  til  radioen  den  25.  kl.  21,30 

Den  danske  mission. 


Missionspræsident  Junius  M.  Sorensen,  hans  hustru,  søster 
Mari)  G.  Sorensen,  og  deres  søn,  David. 


Missionspræsidentens  rådgivere: 


Ejnar  Nielsen, 

Eshjerg, 

1.  rådgiver. 


Ernest  Anton  Jensen, 
fra  Preston,  Idaho, 

2.  rådgiver, 

arbejder  for  tiden  i 

Aarhus. 


I  de  sidste  måneder  har  den  danske  mission  fået  mange  nye  missio- 
nærer, og  vi  bringer  derfor  i  dette  nummer  en  samlet,  illustreret  for- 
tegnelse over  samtlige  missionærer  i  missionen.  Missionærerne  er  ord- 
net efter  distrikter,  så  det  vil  være  let  for  søskende  og  venner  at  finde 
de  missionærer,  der  arbejder  i  deres  distrikt. 

Fortegnelsen  er  udarbejdet  pr.  15.  januar  1954. 

Missionens  hovedkontor  i  København: 


Werner  S.  Rønne  fra  Horsens,  missionssekre- 
tær  samt  distriktspræsident  for  København 
distrikt. 


Gilbert  T.  Olsen 
fra  Logan,  Utah,  assiste- 
rer på   missionskontoret. 


København   distrikt: 


Reuoén   L.   Bingham 

fra  Hollywood,  Califor- 
nien, arbejder  i  Køben- 
havn som  præsid  nt  for 
Søndagsskolens,  Prima- 
rys og  G.  U.  F.s  hoved- 
bestyrelser. 


George  A.  Eliason 
fra  Hyrum,   Utah,  grens- 
forstander,   Slagelse  gren. 


Ronnid   R.   Jensen 
fra  Salt  Lake  City,  Utah, 
arbejder  i  Slagelse. 


Inger  M.   Fischer 
fra    Hobro,    arbejder    på 
missionskontoret      og      i 
Amager  gren. 


Karin    I.    Aronson 
fra    Mazenod,    Sask.,    Ca- 
nada,   arbejder    på    mis- 
sionskontoret og   i   Ama- 
ger  gren. 

Victor  C.  Fonnesbeek 
fra    Logan,    Utah,    arbej- 
der i  Amager  gren. 


Elrno   Rasmussen 
fra   Oakly,   Idaho,  arbej- 
der   i    København. 


Blaine    P.    Jensen 
fra    Boise,    Idaho,    arbej- 
der   i    København. 


Gary    L.   Jensen 
fra   Sacramento,   Califor- 
nien,   arbejder    i    Køben- 
havn. 


Robert  L.  Baldwin 
fra    Concord,     Californi- 
en,    arbejder     i    Amager 
gren. 

Aalborg  distrikt: 


Glenn    A.    Smith 
fra    Brigham    City,   Utah, 
arbejder   i   Amager  gren. 


Distriktspræsident  Kay  L.  Flinders  og  hustru, 
Juanita  M.  Flinders,  fra  Salt  Lnke  City,  Utah, 
med  deres  datter,  Deborah,  født  i  København. 


R  jnald    O.    Harris 
fra  Vernon,  Utah,  arbej- 
der   i    Aalhorff. 


Elsa   M.   Hansen 
fra   Pocatello,   Idaho,  ar- 
bejder  i  Aalborg. 


Elva    H.    Andersen 
fra      Grover,      Wyoming, 
arbejder    i    Aalborg. 


46 


Wayne  II.  Hansen 
fra    Lago,    Idaho,    arbej- 
der  i   Aalborg. 


Delmar  E.  Hunt 
fra   Alberta,   Canada,  ar- 
bejder i  Hjørring. 


Floyd    A.    Nelson 
fra  Santaquin,   Utah,  ar- 
bejder  i  Hjørring. 


William   J.   Murri 
fra   Pocatello,   Idaho,  ar- 
bejder i   Skive. 


Charles    II.    Madsen 
fra  Price,  Utah,  arbejder 
i    Skive. 


Aarhus   distrikt: 


S.   LaVar   Christensen 
fra      Provo,      Utah,      di- 
striktspræsident,   Aarhus 
distrikt. 


Luzon    F.    Christensen 
fra    Provo,    Utah,    arbej- 
der   i    Aarhus. 


P.  Konnerup  Kristensen 
fra  Hjørring,  grensfor- 
stander,    Silkeborg    gren. 


Gerald  A.  Jensen 
fra  Mantua,  Utah,  arbej- 
der i  Aarhus. 


Dale  A.  Hammond 
fra    Idaho    Falls,    Idaho, 
arbejder    i    Aarhus. 


David   A.    Hansen 
fra    Ephraim,    Utah,    ar- 
bejder  i   Aarhus. 

Lucille    Ilallam 
fra    Sp:inish   Fork,   Utah, 
arbejder  i  Aarhus. 


Vodas  Nielsen 
fra   Riverside,   Californi- 
en,   arbejder    i    Aarhus. 


Grete  Leed 

lokalmissionær, 

Horsens. 


James  P.   Tegan 
fra  Burley,  Idaho,  arbej- 
der  i  Aarhus. 


Frederick  L.  Gregersen 
fra  Banida,  Idaho,  ar- 
bejder  i   Randers. 


Howard  D.  Christensen 
fra  Burley,  Idaho,  arbej- 
der  i   Randers. 


Figat   II.  Breum 
fra  S-.lt  Lake  City,  Utah, 
arbejder  i  Horsens. 


Anny  O.  K.  Breum 
fra  Salt  Lake  City,  Utah, 
arbejder    i   Horsens. 


Paul   M.  Andersen 
fra   Peoa,  Utah,  arbejder 
i   Silkeborg. 


Marcus  J.  Gregersen 
fra  Banida,  Idaho,  a 
bejder   i   Vejle. 


Martin    R.    Anderson 
fra      Barnwell,     Alberta, 
Canada,  arbejder  i  Vejle. 


David   X.   Morrell 
fra   Brigham    City,    Utah, 
arbejder    i    Randers. 

Robert   A.   Bryson 
fra   Vernal,   Utah,  arbej- 
der  i   Randers. 


Grant    R.    Ipsen 
fra  Malad,  Idaho,  arbej- 
der  i   Herning. 

Esbjerg  distrikt: 


Galen  D.  Tirrell 
fra    Terreton,    Idaho,   ar- 
bejder   i   Herning. 


Dennis  W.  Christensen 
fra    Taber,    Alberta,    Ca- 
nada, distriktspræsident, 
Esbjerg  distrikt. 


Finn   A.    Thomsen 
fra      Aarhus,      grensfor- 
stander,  Esbjerg  gren. 


A.  Gary  Anderson 
fra    Ephraim,    Utah,    ar- 
bejder i  Esbjerg. 


Thersa  Ferrell 
fra  Salt  Lake  City,  Utah, 
arbejder   i   Esbjerg. 


June    Pehrson 
fra  Salt  Lake  City,  Utah, 
arbejder   i  Esbjerg. 


Gale  R.  Jensen 
fra    El    Cerrito,    Califor- 
nien, arbejder  i  Kolding 
og    Fredericia. 


Marion    N.   Davidson 
fra   Evanston,   Wyoming, 
arbejder    i      Kolding    og 
Fredericia. 


Allen   I.   Kidd 
fra  Salt  Lake  City,  Utah, 
arbejder  i  Esbjerg. 

Odense  distrikt: 


Benwortlx   S.   Hansen 
fra      Lakeside,     Arizona, 
distriktspræsident, 
Odense   distrikt. 


v^W^'w 


Bent   A.    Jensen 
fra  København,  arbejder 
i    Odense. 


Paul    C.    Burgoyne 
fra  Salt  Lake  City,  Utah, 
arbejder    i    Odense. 


Victor   W.   Jorgensen 
fra    Boise,    Idaho,   arbej- 
der   i    Odense. 


Betty   Jean    Sorensen 
fra    Eist    Garland,    Utah, 
arbejder  i  Odense. 


Phyllis    D.    Petersen 
fra    Provo,    Utah,    arbej- 
der   i    Odense. 


fåpostelbesøg 


f CZJ, 


£ 


anmar. 


Apostel  Henry  D.  Moyle,  som  i 
øjeblikket  er  på  en  rundrejse  i 
Europa  og  bl.  a.  vil  besøge  Sve- 
rige og  Finland,  vil  på  tilbagerej- 
sen fra  disse  lande  også  besøge 
Danmark.  Apostel  Moyle  vil  an- 
komme til  København  den  12.  fe- 
bruar og  vil  opholde  sig  nogle  da- 
ge i  den  danske  mission.  Nærme- 
re program  for  besøget  vil  senere 
blive   udarbejdet   og  udsendt. 

/  dette  og  de  kommende  numre  af  »Stjernen«  vil  vi  of- 
fentliggøre afdøde  apostel  John  A.  Widtsoes  skønne  og 
gribende  bog  »I  EVANGELIETS  NET«,  der  skildrer  hans 
moders,  Anna  Karine  Gaarden  Widtsoes  omvendelse  til 
mormonismen.  Bogen  er  oversat  til  dansk  af  tidligere 
missionspræsident  i  den  danske  mission,  Orson  B.  West. 


I  EVANGELIETS  NET 

Historien  om 
ANNA  KARINE  GAARDES  WIDTSOE 

Af  JOHN  A.  WIDTSOE 

PROLOG 

Dette  er  historien  om  en  kvinde,  en  sandhedssøgende,  som, 
kastet  hid  og  did  af  den  mystiske  skæbnes  bølger,  blev  fanget 
i  evangeliets  net  og  ført  til  et  fjernt  land,  hvor  hun  og  hendes 
familie  ved  bevidstheden  om  at  eje  evig  sandhed,  skønt  under 
megen  modgang,  fandt  ubegrænset  lykke. 

Dette  er  hendes  saga. 

KAPITEL  I. 
Den  yderste  ø. 

Anna  Karine  Gaarden  (Widtsoe)  blev  født  den  4.  juni  1849 
i  det  lille  fiskerleje  Titran  (dengang  Titteren)  på  den  berømte 
ø  Frøya  (dengang  Frøyen),  den  yderste  ø  ud  for  Norges  kyst. 

Øen  Frøya  er  ca.  50  km  lang  og  15  km  bred.  Små  landsbyer, 
bestående  af  fra  to  til  nogle  få  snese  familier,  ligger  med  be- 
tydelige mellemrum  langs  med  kysten,  hvor  som  helst  en  ind- 
skæring af  kysten  gør  det  muligt  at  danne  en  lille  havn  med 
roligt  vand.  Det  yderste  sydvestlige  hjørne  af  øen,  der  vender 
ud  mod  det  uhyre  Atlanterhav,  skyder  sig  ud  i  havet.  Omtrent 
på  den  yderste  spids  af  dette  fremspring  ligger  landsbyen  Ti- 
tran. 

Anna  Gaarden  blev  født  under  en  udfoldelse  af  naturen,  som 
kun  få  steder  frembyder,  thi  på  denne  ø  optræder  den  nøgne 
natur  fra  årstid  til  årstid  i  sin  skønheds  og  magts  hele  maje- 
stæt. Rarnets  natur  fik  næring  og  dannedes  i  de  første  mod- 
tagelige  år  af   de   storslåede   omgivelser. 

Norges  kyst  indrammes  af  tusinder  af  små  øer,  som  kaldes 
Skærgården,    og    som    betyder    de    små    klippeøers    hjem.    De 

dybe  render  mellem  dem  er  få  og  uregelmæssige.  Undersøiske 
skær  findes  overalt.  Nøjagtigt  kendskab  til  denne  labyrint  af 
smalle  strømme,  som  bugter  sig  ud  og  ind  mellem  talløse  små 
øer,  er  så  vanskeligt  at  få,  at  endog  lodser,  som  uddannes  til 
at  kende  nogle  få  km  af  havsnævringerne  meget  nøje,  under- 
tiden ikke  formår  at  føre  et  skib  sikkert  igennem.  Der  er  mange 
skibsforlis.  I  de  senere  år  har  myndighederne  ladet  foretage 
omfattende  målinger  af  dybdeforholdene  og  har  sat  mærker  ved 
farlige  punkter.  I  Annas  barndom  og  ungdom  var  lodsen  med 
sit  ufuldstændige  kort  og  sin  praktiske  erfaring  stadig  den,  som 
søfolkene  hovedsagelig  støttede  sig  til  og  stolede  på.  Dog  kom 
der  gennem  disse  stræder  skibe  fra  alle  jordens  lande  for  at 
købe  norske  sild,  torsk  og  laks. 

Øerne  er  nøgne,  klippefulde  med  dybt  indskårne  kystlinier. 
På  dem,  der  ligger  længst  borte  fra  hovedlandet,  som  f.  eks. 
Frøya,  Annas  hjem,  findes  der  ikke  et  træ,  og  kun  få  buske,  der 
er  mere  end  tre  fod  høje.  Klipper,  medtaget  af  tidens  tand,  og 
som  havet  har  udhulet,  har  dannet  jordpletter,  og  mos  hænger 
fast  ved  klippen;  men  overalt  dominerer  renvaskede,  grå-hvide 
kupler  af  granit  landskabet.  I  nogle  af  fordybningerne  har  regn- 
vandet samlet  sig  så  meget,  at  det  danner  smukke  tjern  eller 
små  søer.  Annas  ø  var  lavtliggende,  uden  træer,  klippefuld. 

Hvor  klipperne  ikke  er  altfor  udsatte,  og  hvor  der  findes 
små  jordstrimler  og  mos,  dækkes  øen  af  lyng  og  slyngplanter, 
hvor  man  kan  plukke  de  herligste  bær.  Århundreder  har  dannet 
tørvemoser,  som  giver  rigeligt  brændsel  til  befolkningen.  Golf- 
strømmen løber  ind  mod  øen  og  gør  klimaet  mildere  og  frem- 
mer vegetationen. 

Når  den  lange  nordlige  vinter  er  tilende,  kan  der  ikke  findes 
noget  herligere  sted  end  disse  øer.  Mellem  mos  og  tørv,  i  jor- 
den og  tilsyneladende  på  selve  klipperne,  i  hver  sprække,  kom- 
mer der  en  rigdom  af  forskellige  blomster  frem,  som  opvejer 
mangelen  på  træer  og  buske.  Blomster  blomstrer  i  rige  og  skøn- 
ne farver  dér  som  intet  andet  sted,  midt  i  lys,  varme  og  fugtig- 
hed. Om  foråret  er  det  nordlige  Atlanterhav  stadig  vredt.  Det 
brøler  og  truer,  og  til  tider  arbejder  det  sig  op  til  sandt  raseri. 
Et  besøg  på  den  blomsterdækkede  ø,  midt  i  det  oprørte  hav, 
under  den  nordlige  sols  milde  varme,  er  en  oplevelse,  som  man 
sent  glemmer. 

Når  sommeren  indfinder  sig,  slår  havet  sig  til  ro.  Fiskerne 
ror  med  stor  tapperhed  mange  mil  bort  fra  øerne.  Fuglene  kom- 
mer fra  syd,  og  på  hvert  eneste  højt  punkt,  på  hver  solbeskinnet 
bakkekam  er  der  tusinder  af  snehvide  eller  rent  grå  havfugle, 
der  bader  sig  i  solskinnet.  På  de  sikre  steder  bygger  fuglene 
reder,  lægger  æg  og  udruger  deres  unger.  Solen  skinner  atten, 
tyve  eller  flere  timer  om  dagen,  og  der  er  ikke  mørkt.  Blom- 
sterne varer  sommeren  igennem,  thi  når  de  tidlige  blomster  vis- 

ner,  kommer  der  andre  i  stedet.  Vilde  bier  summer  omkring  og 
samler  nektar  til  lækker  honning.  Øens  blomsterdragt  forandrer 
sig  ikke,  undtagen  med  hensyn  til  farver.  For  sømanden,  som 
sejler  forbi  øen,  er  det  et  herligt  syn,  når  rødt  skifter  til  blåt, 
blåt  til  gult,  og  gult  går  over  i  det  farveløse  grå.  Sent  på  somme- 
ren kommer  så  bærhøsten,  de  nærende,  sundhedsgivende  blå- 
bær, de  røde,  lidt  bitre  tyttebær  og  de  lækre,  halvt  gennemsig- 
tige, bleggule  multebær,  som  smelter  på  tungen,  uovertruffet  i 
velsmag.  Sent  på  sommeren  rider  den  stolte  mor  edderfugl  også 
på  de  lette  dønninger,  fulgt  af  sit  kuld  af  netop  flyvefærdige 
unger.  Der  hersker  overordentlig  skønhed  på  øen  hele  somme- 
ren igennem. 

Bagefter  kommer  goldheden  og  trøstesløsheden  på  klippen, 
som  står  alene  og  udækket  midt  i  havet.  Den  korte  sommer  er 
forbi.  Blomsterne  visner.  De  tørre  bær  falder  til  jorden.  Fug- 
lene, én  slags  ad  gangen,  samles  i  store  flokke  og  begynder  un- 
der megen  støj  af  skratten  og  basken  deres  rejse  mod  syd.  Da- 
gene bliver  kortere,  nætterne  længere,  havet  ruller  rastløst,  og 
der  er  efterår  i  luften. 

Om  vinteren  er  øerne  trøstesløse.  De  sene  efterårsstorme  er 
uden  ophør  og  varer  of'e  ved  gennem  hele  årstiden.  Bølgerne 
skyller  ind  mod  kysten  og  er  indtil  25 — 50  meter  høje.  Der  er 
kun  fire-fem  timers  dagslys.  Sneen  daler,  men  smelter  hurtigt, 
og  når  den  løber  ned  ad  bakkerne,  vasker  den  klipperne  rene. 
Under  den  blytunge  vinterhimmel  ser  øen  gråbrun  ud  med  stål- 
hvide pletter,  hvor  den  skyllede  granit  kommer  til  syne.  Fisker- 
ne bliver  hjemme  eller  vover  sig  ud  på  havet  med  livet  som  ind- 
sats. Stedet  er  lukket  ude  fra  havet,  for  kun  få  skibe  vover  at 
trodse  det  oprørske  vand  i  de  snævre  stræder.  Vinteren  går  i 
en  påtvungen  og  næsten  unaturlig  ro  og  stilhed,  og  i  praktisk  talt 
absolut  lediggang  med  undtagelse  af  den  tid,  da  silden  stimer 
mod  land. 

Omsider  bliver  der  ende  på  vinteren,  foråret  kommer  igen, 
og  de   forskellige  årstiders   scenerier   genopføres. 

De  store  forskelle  i  naturen  på  den  yderste  ø  værdsættes  kun 
med  vanskelighed  af  dem,  som  tilbringer  deres  liv,  værnet  af 
hovedlandets  kedelige  ensformighed,  borte  fra  havet.  Disse  na- 
turens forskellige  faser,  fra  stor  voldsomhed  til  rolig  blidhed, 
har  igen  virket  på  øens  befolkning  og  gjort  den  til  en  race  for 
sig  selv. 

Anna  Karine  Gaarden  fik  i  vuggegave  evnen  til  at  kunne  se 
og  et  følsomt  sind.  De  ærefrygt-indgydende  tilkendegivelser  fra 
naturens  side  på  hendes  fødeø  betog  hende,  lærte  hende  til  at 
forstå  Gud  og  mennesket  og  tilpassede  hendes  fint  afstem'e 
natur  til  ædel  stræben.  Efterhånden  som  hun  udviklede  sig,  syn- 
tes hendes  egen  natur  at  afspejle  øens  stærke,  voldsomme  vin- 
terstorm og  dens  blomsterdækkede,  solbeskinnede  skønhed. 

KAPITEL  II. 

Øens  befolkning. 

Anna  Karine  Gaarden  var  født  og  opdraget  på  øen,  og  hen- 
des forfædre  var  hovedsagelig  øboere,  som  kan  spores  tilbage 
til  det  syttende  århundrede.  Hendes  slægt  på  begge  sider  var 
intelligente,  ærlige,  hæderlige,  gudfrygtige  mennesker.  Når  man 
gennemgår  deres  historie,  kan  der  ikke  findes  nogen  moralsk 
plet  eller  lyde.  Anna  var  af  god  familie  og  havde  gode  for- 
ældre. 

Hendes  forfædre  på  faderens  side  havde  boet  i  landsbyen 
Titran  i  mange  slægtled  —  hvor  længe  vides  ikke.  Hendes  fa- 
der, Peder  Olsen  Gaarden,  var  »kongens  lods«,  d.  v.  s.  den  af 
staten  udnævnte  lods,  ligesom  hans  fader  og  bedstefader  før 
ham.  Fra  fader  til  søn  i  tre  generationer  havde  de  overført 
kendskabet  til  farvandenes  drejninger  og  snoninger,  til  dybt 
og  grundet  vand,  til  undersøiske  skær  og  lumske  fremsprin- 
gende pynter  og  næs.  Deres  hustruer  havde  de  fundet  i  Titran 
eller  i  andre  af  øens  landsbyer.  På  faderens  side  løb  ø-blodet 
rent  i  Annas  årer. 

Hendes  forfædre  på  mødrene  side  var  dels  fra  øen  og  dels 
fra  hovedlandet.  Hendes  moders  fader,  Jørgen  Arntsen  Haavig, 
der  stammede  fra  en  familie  inde  i  landet,  havde  slået  sig  ned 
i  en  landsby-vig  på  den  anden  side  af  øen  overfor  Titran,  som 
hedder  Hovik  (dengang  kaldet  Haavig),  havde  dér  giftet  sig 
med  datteren  af  en  familie  på  øen,  som  havde  boet  der  længe, 
og  som  lidt  efter  lidt  ved  flid  og  et  vist  handelstalent  var  blevet 
ejere  af  landsbyen,  som  måske  bestod  af  en  snes  familier.  Hen- 
des bedstemoder,  Jørgens  kone,  stammede  fra  en  velkendt  Jens 
Hansen  fra  Kolding  i  Danmark,  som  kendes  under  navnet  Jens 
Hansen  Collin  fra  dengang,  da  han  blev  udnævnt  af  kongen  til 
at  være  inspektør  for  kobberindustrien  i  Norge,  en  stilling  som 
han  indtog  til  sin  død. 

Folk  havde  boet  på  øen  Frøya  fra  forhistorisk  tid.  En  gammel 
kirke,  der  stammer  fra  omkring  år  1000,  stod  i  Titran  indtil 
for  omkring  100  år  siden.  Der  er  blevet  fundet  redskaber  fra 
stenalderen  dér  i  betydelige  mængder.  I  det  mindste  et  tusinde 
år  før  Kristus  boede  der  folk  på  øen.  Hvor  de  kom  fra,  ved  man 
ikke;  måske  kom  mange  af  dem  fra  Jakobs  nordgående  stam- 
mer, da  Israel  blev  spredt.  Skrevne  optegnelser  på  øen  går  et 
tusinde  år  tilbage  og  viser  allerede  dengang,  at  der  har  eksiste- 
ret livligt  handelssamkvem  mellem  øen  og  det  norske  hoved- 
land og  fremmede  lande. 

Videnskabelige  undersøgelser  har  godtgjort,  at  siden  stenal- 
deren har  norsk  kultur  været  kontinuerlig  og  uden  afbrydelse 
og  uden  vidnesbyrd  om  nye  racemæssige  islæt.  Gennem  deres 

lange  historie  er  de  blevet,  hvad  de  er  i  dag:  Landmænd  på 
øen  og  sømænd  og  fiskere  på  havet. 

De  første,  der  slog  sig  ned  på  Frøya,  kom  utvivlsomt  for  at 
finde  gode  steder  for  fiskeri.  Fiskeriet  er  usædvanlig  fint  om- 
kring de  øer,  som  ligger  fjernt  fra  kysten.  Silden,  torsken  og 
laksen  samler  sig  i  store  stimer  i  det  forholdsvis  lave  vand,  der 
gennemgående  findes  i  nærheden  af  øerne.  Det  blev  snart  op- 
daget, at  for  at  få  de  bedste  fisk  og  den  største  fangst  var  det 
nødvendigt  at  gå  ud  på  selve  havet,  og  de  udenforliggende  øer 
blev  de  nærmeste  stationer  for  indtagelse  af  proviant  og  fersk 
vand.  Titran  har  i  umindelige  tider  været  berømt  som  en  af  de 
bedste  fiskepladser  ud  for  Norges  kyst. 

Øerne  kan  muligvis  også  have  tiltrukket  sig  æventyrere,  hvis 
stadige  kamp  med  naturen  havde  udviklet  hos  dem  en  kærlig- 
hed til  steder,  hvor  naturen  viser  sig  fra  sin  vildeste  og  farligste 
side,  eller  øens  blomsterpragt  om  foråret  og  sommeren  kan  have 
skabt  en  pludselig  kærlighed  hos  en  besøgende,  som  har  ført 
til,  at  vedkommende  har  slået  sig  ned  for  stedse.  Hvem  kan 
sige,  hvorfor  den  menneskelige  familie  har  dækket  jorden  fra 
pol  til  pol?  De  første  indbyggeres  børn  kendte  naturligvis  ikke 
til  noget  andet  hjem  og  var  tilfredse  med  deres  liv  på  øerne, 
dets  glæder  og  farer  og  holdt  det  gående  gennem  århundre- 
derne. 

Men  de  foretrak  til  enhver  tid  fiskeriet  for  landbruget.  For- 
holdsvis store  arealer  af  god  jord  ligger  inde  i  landet,  uopdyr- 
ket den  dag  i  dag.  Dersom  han  ikke  kan  ro  til  gården,  har  fi- 
skeren kun  ringe  interesse  for  den.  Han  ligner  en  hel  del  den 
amerikanske  ranch-ejer,  som  kun  bryder  sig  om  at  drive  land- 
brug fra  hesteryg.  De  små  opdyrkede  strækninger  ligger  alle 
i  landsbyerne  og  nær  vandet.  Kun  stier  fører  fra  landsby  til 
landsby.  Besøg  og  forretning  udføres  pr.  båd. 

Folk  i  Titran  levede  ikke  isoleret  i  Annas  tid.  Verden  besøgte 
dem.  Tidligt  om  efteråret,  når  silden  kom  nordfra  i  stimer  på 
utallige  millioner,  samledes  fiskere  langvejs  fra,  fra  mange  lan- 
de, i  Titran  for  at  få  del  i  fangsten,  og  der  var  opkøbere  fra 
mange  lande.  Det  var  ikke  ualmindeligt,  at  der  var  samlet  ca. 
fem  tusind  mennesker  i  den  lille  landsby  på  måske  to  hundrede 
indbyggere.  De  besøgende  sov  i  deres  både,  tilbragte  dagen  med 
at  fiske  og  aftenerne  med  sådanne  adspredelser,  som  landsbyen 
bød  på.  Så  var  der  sang  og  dans  og  snak  —  og  ofte  drikkeri. 
Da  ventileredes  mange  menneskers  og  landes  synspunkter  mel- 
lem de  forsamlede  fiskere.  Den  lille  Anna  med  de  klare  øjne 
og  uslukkelige  tørst  efter  kundskab  lærte  meget  om  verden  af 
disse  årlige  sammenkomster. 

Titran-sildefiskeriet  var  malerisk  og  fuldt  af  liv:  Hundreder 
af  både  med  lige  så  mange  garn  stiger  og  falder  med  havets 
rullen;  råb  og  latter  lyder  fra  båd  til  båd,  eftersom  garnene  hi- 

ves  op  eller  sættes  i;  mindre  både  sejler  fra  den  ene  besætning 
til  den  anden;  silden  hejses  fra  fiskerbådene  over  i  opkøbernes 
både,  og  over  det  hele  er  den  blå  himmel  og  den  klare  sol;  de 
hvide  havmåger  basker  med  vingerne  og  skriger,  når  fiskene 
trækkes  op  af  vandet.  Men  endnu  mere  malerisk  var  sceneriet 
ved  nattetid  (for  når  en  stor  stime  er  blevet  opdaget,  går  fiske- 
riet videre  dag  og  nat),  når  månens  matte  stråler  og  de  søvnige, 
svajende  lygter  kaster  et  spøgelsesagtigt  skær  over  både,  garn 
og  mænd,  lige  så  uvirkeligt  som  den  tørslige  ørkens  fata  mor- 
gana. 

Undertiden  sker  det,  at  når  hundreder  af  både  og  mænd  ar- 
bejder med  sådant  fiskeri  i  betydelig  afstand  fra  kysten,  skju- 
ler solen  sig  bag  en  sky,  det  begynder  at  storme  fra  vest.  Havet 
bliver  uroligt,  og  måske  i  løbet  af  en  time  eller  to  raser  en  af 
Nordhavets  frygtelige  storme  omkring  sandbankerne.  Så  glem- 
mes silden;  garnene  tages  ind,  master  tages  ned,  og  havets  gud, 
som  er  blevet  glemt  over  spændingen  ved  fiskeriet,  modtager 
forsinkede  bønner.  Mændene  bereder  sig  så  godt,  de  kan,  på 
slaget,  som  vil  komme,  og  som  de  ved  vil  ende  med  nogles  død. 
Der  gøres  forsøg  på  at  nå  nærmeste  land,  men  med  de  rasende 
bølger  nedenunder  og  den  forfærdende  vind  ovenover  er  op- 
gaven så  uendelig,  at  mangen  en  brunhåret  ung  mand  når  ky- 
sten som  en  hvidhåret  mand.  Når  havet  er  blevet  roligt,  driver 
de  forliste  både  og  lig  i  land  og  samles  op  af  øboerne.  På  et 
eller  andet  tidspunkt  har  hver  familie  på  øerne  måttet  give  en 
fader,  søn    eller  kæreste   til  havet.   Ingen   undgår   det. 

(Kortsættes). 


Referater  fra  grenskonferencerne. 
Vejle,  10.  januar. 

I  Vejle  afholdtes  atter  konference  første  gang  efter  at  missionærer- 
ne havde  været  taget  bort  fra  byen  et  kort  stykke  tid.  Da  grensfor- 
standeren,  broder  Ejnar  Due  Jensen,  Horsens,  var  undskyldt  fra  at 
være  tilstede,  blev  møderne  ledet  af  ældste  Figat  H.  Breum,  og  var 
under  præsidium  af  missionspræsident  Junius  M.  Sorensen. 

Konferencen  indledtes  med  præstedømsmøde  kl.  9,  hvor  distrikts- 
præsidenten,  ældste  S.  LaVar  Christensen,  og  missionspræsident  So- 
rensen  talte  om  præstedømmets  pligter,  ansvar  og  velsignelser.  Præ- 
sident Sorensen  bad  søskende  udvise  kærlighed  og  sammenhold.  Til- 
stede 7. 

Kl.  10,30  afholdtes  søndagsskole,  hvor  vi  overværede  et  smukt  pro- 
gram udført  af  skolens  børn  og  voksne  samt  missionærerne.  Børnene 
sang  flere  smukke  sange  og  talte  over  forskellige  emner,  og  mange 
smukke  tanker  blev  udtrykt  af  de  forskellige  medlemmer.  Ved  mødets 
slutning    opfordrede    præsident    Sorensen    atter    til    sammenhold    og 

opfordrede  søskende  til  at  bede  for  Kirkens  fremgang  i  Vejle.  Til- 
stede 23. 

Kl.  11,30  afholdtes  nadver-  og  vidnesbyrdmøde.  Efter  at  nadveren 
var  omdelt,  blev  tiden  overgivet  til  vidnesbyrd,  og  alle,  ældre  som 
unge,  bar  smukke  vidnesbyrd,  som  udtrykte  glæden  over  at  være 
medlemmer  af  Guds  eneste  sande  Kirke,  og  over  atter  at  have  mis- 
sionærer i  Vejle.  Til  afveksling  sang  søstrene  Tove  og  Grete  Leed, 
Horsens,  en  smuk  duet.  Tilstede  16. 

Eftermiddagen  var  en  overraskelse  for  de  tilrejsende,  idet  fami- 
lierne Hans  Sørensen  og  Emil  Hansen  havde  tilberedt  den  fineste 
middag,  hvortil  alle  de  tilrejsende  og  enkelte  fra  Vejle  var  indbudt. 
Alle  gjorde  et  godt  indhug  i  den  gode  hønsekødsuppe  med  boller  af 
alle  slags  m.  m.  En  hjertelig  tak  til  de  venlige  søskende  i  Vejle.  Til- 
stede 15. 

Konferencen  sluttede  med  aftenmødet  kl.  19,  hvorunder  missionens, 
distriktets  og  grenens  autoriteter  blev  opretholdt.  Vi  høre  en  sangsolo 
af  ældste  Marlin  Andersen,  sunget  på  dansk  (fint  efter  kun  tre  ugers 
ophold  i  Danmark).  Ældste  Figat  H.  Breum  talte  ud  fra  »Byg  ikke  dit 
hus  på  sandet,  men  byg  dit  troens  hus  på  klippen,  hvor  det  vil  stå 
fast«,  hvorefter  Milred  Sørensen  og  Karen  Basmussen  sang  en  smuk 
duet.  Broder  Emil  Hansen  bar  sit  vidnesbyrd,  og  ældste  Marlin  An- 
dersen talte  med  ældste  LaVar  Christensen  som  tolk,  begge  klarede 
sig  fint.  Distriktspræsident  LaVar  Christensen  talte  derefter  smukt 
og  opbyggende  til  forsamlingen.  Efter  en.  smuk  sangsolo  ved  søster 
Mary  G.  Sorensen  talte  missionspræsident  Sorensen.  Som  altid  greb 
han  tilhørerne  om  hjertet  ved  sin  ligefremme  og  kærlige  måde,  da 
han  opfordrede  søskende  til  at  gøre  bedre  og  leve  efter  evangeliets 
forskrifter.  Han  opfordrede  søskende  til  at  leve  således,  at  de,  når 
tiden  kom,  måtte  være  værdige  til  at  gå  gennem  templet  i  Schweiz, 
en  velsignelse,  som  kun  vil  blive  tildelt  de  rene  af  hjertet.  Tilstede  19. 

F.  H.  B. 


Frederikshavn,  10.  januar. 

Frederikshavn  gren  indledte  sin  konference  med  et  præstedøms- 
møde,  hvor  2.  rådgiver  i  missionspræsidentskabet,  præsident  Ernest 
Anton  Jensen,  samt  distriktspræsidenten  for  Aalborg  distrikt,  ældste 
Kay  L.  Flinders,  talte.  Der  var  6  tilstede. 

Søndagsskolen  begyndte  kl.  10.  Flere  af  børnene  sang  og  talte  til  os, 
hvorefter  de  lokale  søskende  blev  kaldt  frem  for  at  bære  deres  vid- 
nesbyrd. Til  sidst  talte  præsident  Ernest  Anton  Jensen  til  børnene. 
Tilstede  33. 

Mødet  søndag  aften  begyndte  kl.  19.  Efter  at  nadveren  var  blevet 
omdelt,  blev  missionens  og  grenens  autoriteter  opretholdt  af  distrikts- 
præsidenten.    Aftenens    talere    var    grensforstander,    broder    Jens    M. 

Christensen,  distriktspræsidenten,  ældste  Kay  L.  Flinders,  og  præsi- 
dent Ernest  Anton  Jensen.  Imellem  talerne  var  der  en  sangsok)  og  en 
duet.  Det  var  et  dejligt  og  opbyggende  møde,  og  vi  skiltes  i  glæde 
og  taknemmelighed  mod  Gud  for  en  vellykket  konference.  Tilstede  23. 

E.  C. 


{Kredsfærernes  budskab. 

Trosartiklerne. 

Artikel  1:  »Vi  tror  på  Gud  den  evige  Fader,  på  hans  Søn  Jesus  Kri- 
stus og  på  den  Helligånd.« 

Treenigheden. 

Det  præsiderende  råd  i  universet  består  af  tre  adskilte  og  forskel- 
lige personligheder:  1)  Gud,  den  evige  Fader,  2)  Hans  Søn  Jesus  Kri- 
stus, og  3)  Den  Helligånd.  At  disse  personligheder  er  forskellige  fra 
hinanden,  er  vist  i  skriften  adskillige  steder.  Da  Frelseren  blev  døbt, 
var  de  tre  personligheder  tilstede  og  viste  sig  på  tre  forskellige  må- 
der. Se  Matt.  3:  16—17;  Mark.  1:  9—11;  Luk.  3:  21—22.  Frelseren  lo- 
vede sine  disciple,  at  en  talsmand  skulle  gives  dem,  som  er  den  Hel- 
ligånd, og  den  skulle  blive  sendt  af  Faderen.   (Joh.  14:   16). 

Hvert  medlem  af  Treenigheden  kaldes  Gud,  og  knyttet  til  hinanden 
kaldes  de  Guddommen.  Fader,  Søn  og  Helligånd  er  adskilte  personer, 
ligesom  tre  dødelige  personer  er  forskellige,  men  de  er  eet  i  ånd  og 
hensigt,  fuldkomment  forenet,  med  den  samme  forståelse,  med  eet 
hjerte,  eet  sind  og  een  hensigt.  (Se  Johs.  14:  9 — 11).  Helligånden  er 
en  åndelig  personlighed  og  har  ikke  et  legeme  af  kød  og  ben.  Hel- 
ligånden bliver  også  kaldt  Ånden,  Herrens  Ånd,  Guds  Ånd,  Talsman- 
den, Sandhedens  Ånd.  Hans  særlige  mission  er  at  bære  vidne  om 
Faderen  og  Sønnen.  Ingen  kan  sige,  at  Jesus  er  Herren,  undtagen  ved 
den  Helligånd.  (1.  Kor.  12:  3).  Han  skal  vejlede  jer  til  hele  sandhe- 
den. (Johs.  16:  13).  Han  bærer  også  vidne  om  Faderens  og  Sønnens 
egenskaber.  Nogle  af  egenskaberne  er:  1)  Gud  er  alvidende  ■ —  han 
har  kendskab  til  alt.  »Kendt  af  ham  fra  evighed  af«  (Ap.  Gern.  15:18). 
2)  Han  er  almægtig.  3)  Han  er  barmhjertig,  nådig,  langmodig  og  rig 
på  miskundhed  og  trofasthed.  (2.  Mosebog  34:  6 — 7). 

Dåbshandlingen  udføres  i  Faderens,  Sønnens  og  den  Helligånds 
navn. 


Bemærk:  Oplysningerne  om  dåb,  velsignelser,  ordinationer,  emi- 
grationer, udelukkelser  og  dodsfald  er  taget  fra  de  officielle 
attester,  som  missionskontoret  modtager  fra  grenene,  og  medde- 
lelser om  eventuelle  fejl  eller  manglende  data  bedes  derfor  rettet 
til  den  pågældende  grensforstander. 

^redslæver  indernes  budskab 

»Ja,  jeg  ved,  at  Gud  giver  gerne  den,  som  beder.  Ja,  min  Gud  vil 
give  mig,  om  jeg  ikke  beder  om  noget,  der  er  forkert.«  (2  Nephi  4:  35). 

Formål:  At  opmuntre  til  at  bede  til  Herren  om  vejledning  og  at  på- 
pege, at  han  vil  besvare  vore  bønner  på  rette  måde. 

Der  kræves  to  betingelser  i  dette  skriftsted  som  værende  nødven- 
dige for  modtagelse  af  velsignelser  fra  Gud:  at  bede  vor  himmelske 
Fader  derom,  og  ikke  bede  om  noget,  der  er  forkert.  Vi  har  modtaget 
dette  råd:  »Bed,  så  skal  der  gives  jer;  bank  på,  så  skal  der  lukkes  op 
for  jer.«   (Matt.  7:7). 

Måske  beder  vi  ikke  vor  himmelske  Fader  om  vejledning  og  hjælp 
ofte  nok.  Nogle  har  måske  den  idé,  at  vi  kun  skulle  bede  ham  om 
hjælp,  når  vi  virkelig  trænger  dertil  eller  i  yderste  nødsfald.  Men 
Amulek  siger: 

»Bed  til  ham  hjemme,  ja,  for  hele  jeres  hus,  både  morgen,  middag 
og  aften.  Ja,  bed  til  ham  mod  jeres  fjenders  magt.  Ja,  bed  til  ham 
imod  djævelen,  som  er  en  fjende  af  al  retfærdighed.  Bed  til  ham  for 
markens  afgrøder,  at  I  må  have  held  med  dem.  Bed  for  hjordene  på 
marken,  at  de  må  formeres.«    (Alma  34:  21 — 25). 

Vi  lærer  af  skriften,  at  lys  og  forståelse  kommer  til  menneskenes 
børn,  efter  at  de  oprigtigt  har  søgt  derefter.  Lære  og  Pagter  inde- 
holder mange  tilfælde,  som  påviser  denne  sandhed.  Ved  oversættel- 
sen af  Mormons  Bog  og  ved  oprettelsen  af  Kirkens  organisationer  stod 
Profeten  og  hans  hjælpere  ofte  rådvilde  overfor  en  eller  anden  lære- 
sætning eller  et  spørgsmål  om  forvaltning  og  fremgangsmåde.  De 
bragte  deres  problemer  og  spørgsmål  til  Herren,  og  det  svar,  som 
behøvedes  for  at  gå  fremad  i  arbejdet,  kom  til  dem  som  svar  på  de- 
res oprigtige  bønner. 

På  den  anden  side  husker  vi  Martin  Harris  ulykkelige  oplevelse 
med  de  116  sider  af  manuskriptet  til  Mormons  Bog.  Han  bad  ind- 
trængende Profeten  Joseph  Smith  om  at  måtte  tage  manuskriptet  med 
hjem  for  at  overbevise  sin  hustru  og  nogle  skeptiske  venner  om  dets 
ægthed.  Profeten  bad  to  gange  til  Herren,  og  to  gange  blev  anmod- 
ningen nægtet.  Men  Martin  Harris  blev  ved  med  at  plage  Profeten  i 
en  sådan  grad,  at  Joseph  bad  til  Herren  tredie  gang,  og  denne  gang 
gav  Herren  sit  samtykke  på  visse  betingelser.  Martin  levede  ikke  op 
til  betingelserne,  og  manuskriptet  gik  tabt.  Herren  var  misfornøjet,  og 
Urim  og  Tummim  blev  taget  fra  Profeten  et  stykke  tid. 

Der  fortælles  en  historie  om  en  lille  pige,  der  mange  uger  før  jul 
stadig  bad  om  at  måtte  få  tolv  dukker.  Hendes  forældre  havde  meget 
beskedne  indtægter  og  vidste,  at  der  slet  ikke  kunne  blive  tale  om 
at  give  hende  tolv  dukker.  Een  ville  være  alt,  hvad  de  på  nogen  måde 
kunne  give  hende.  Ligegyldigt  hvor  meget  de  prøvede  på  at  overbe- 
vise den  lille  pige  om,  at  tolv  dukker  ikke  var  nødvendige  for  hen- 
des lykke,  blev  hun  dog  ved  med  at  bede  derom  og  syntes  sikker  på, 
at  hun  ville  få  dukkerne.  Moderen  og  faderen  blev  foruroligede,  fordi 

den  lille  piges  tro  måske  ville  blive  rystet,  når  hendes  bønner  ikke 
blev  besvaret,  som  hun  ønskede,  men  julemorgen  ventede  der  dem 
en  stor  overraskelse. 

Da  barnet  stod  op  og  skyndte  sig  hen  for  at  finde  sine  gaver,  så 
hun  den  store  smukke  dukke,  tog  den  op  til  sig  og  holdt  den  kramp- 
agtigt fast  og  talte  kærligt  og  blidt  til  den,  og  hun  syntes  fuldstændig 
tilfreds.  Lidt  i  vildrede  spurgte  faderen  til  sidst:  »Det  er  i  orden, 
ikke,  at  vor  himmelske  Fader  ikke  besvarede  dine  bønner?«  hvortil 
den  lille  pige  hurtigt  svarede:  »Åh,  han  besvarede  mine  bønner.  Han 
sagde  nej.« 

Vi  er  også  små  børn  i  vort  forhold  til  vor  himmelske  Fader.  Mange 
af  de  bønner,  vi  opsender,  må  besvares  med  et  »nej«.  Ikke  fordi  han 
vil  tilbageholde  noget  fra  os,  hvis  det  var  til  vor  gavn,  men  fordi  det 
ikke  ville  være  godt  for  os  at  få  alt  det,  vi  beder  om. 

Frelseren  er  det  strålende  eksempel,  som  vi  burde  følge.  »Min  Fa- 
der«, bad  han,  »er  det  muligt,  så  lad  denne  kalk  gå  mig  forbi;  dog  ikke, 
som  jeg  vil,  men  som  du  vil.«  (Matt.  26:39). 


Nyt  fra  hjælpeorganisationerne 


Kvindelig  hjælpeforening. 

Bøn.  De  sidste  dages  hellige  er  blevet  kaldt  et  bedende  folk.  Mange 
af  vore  medlemmer  bruger  dette  vidunderlige  princip,  men  andre 
ser  meget  let  på  det. 

Vi  har  fået  befaling  til  altid  at  erindre  Herren,  at  bede  om  mor- 
genen, at  bede  om  aftenen.  Kristus  fortæller  os,  »Når  du  beder,  så 
gå  ind  i  dit  kammer  og  luk  din  dør  og  bed  til  din  Fader,  som  er  i 
det  skjulte,  og  din  Fader,  som  ser  i  det  skjulte,  skal  betale  dig.« 

Når  vi  beder  i  det  skjulte,  er  det  meget  lettere  at  udelukke  al  støj 
og  alle  tanker  om  verdslige  ting,  og  kun  at  tænke  på  selve  bønnen. 
Bøn  er  den  rette  måde  til  forbindelse  mellem  Guds  børn  og  Gud 
selv. 

Vi  burde  bære  bønnens  ånd  med  os  gennem  alle  de  pligter,  som 
vi  har  at  udføre.  Nogle  vil  måske  spørge:  Hvorfor  skal  vi  det?  — 
Fordi  mennesket  er  så  afhængigt  af  Gud.  Hvor  hjælpeløse  er  vi  uden 
hans  hjælp.  Hvor  lidt  kan  vi  gøre  uden  hans  vejledning.  Intet  menne- 
skeligt væsen  kan  få  blot  et  græsstrå  til  at  vokse  uden  Herrens  hjælp. 

Herren  gav  os  jorden,  som  vi  bor  på.  Han  giver  os  solskinnet  og 
regnen,  lyset  og  mørket,  de  forskellige  årstider,  alle  disse  ting  for  at 
sætte  mennesket  i  stand  til  at  frembringe  de  ting,  der  er  nødvendige 
til  menneskers  og  dyrenes  eksistens.  Uden  hans  hjælp  kunne  menne- 
sket ikke  frembringe  noget. 

Vi  bør  føle  os  afhængige  af  Herren  —  vi  bør  påkalde  hans  navn  - — 

vi  bør  huske  at  bede  til  ham  —  vi  bør  elske  ham  af  hele  vort  hjerte, 
hele  vort  sind  og  hele  vor  styrke,  fordi  han  har  givet  os  liv,  fordi 
han  har  dannet  os  i  sit  eget  billede  og  i  sin  egen  lignelse.  Det  er  nød- 
vendigt for  os  at  bede  om  hjælp  og  vejledning,  da  han  har  anbragt 
os  her  for  at  prøve  os,  og  for  at  vi  ved  et  retskaffent  liv  kan  blive  i 
stand  til  igen  at  vende  tilbage  til  hans  nærværelse. 

Bøn  er  en  pligt,  fordi  Gud  har  sagt,  at  han  ønsker,  at  hans  folk 
skal  bede.  Bøn  er  et  privilegium  for  enhver  sidste  dages  hellig  og  bør 
udøves  af  alle.  Hver  mand,  hver  kvinde  og  hvert  barn  i  denne  kirke 
bør  bede  og  bede  ofte. 

Som  forældre  har  vi  mange  forpligtelser  overfor  vore  børn,  og  en 
af  de  vigtigste  er  at  lære  vore  børn  at  bede.  Lær  dem  at  elske  at  bede, 
og  at  lære  dem  at  bede  er  ikke  blot  at  bede  om  hjælp  og  vejledning 
i  vore  jordiske  problemer,  om  sundhed  og  styrke,  føde  og  husly,  men 
altid  at  huske,  at  vor  Fader  i  himlen  er  giveren  af  alt  godt.  Vi  må 
udtrykke  vor  tak  for  de  goder,  vi  nyder,  for  vore  hjem  og  for  de  dag- 
lige fornødenheder.  Takke  ham  for  familie  og  venner.  Takke  ham 
for  dette  vidunderlige  evangelium  og  vore  inspirerede  ledere,  og 
det  privilegium  og  den  velsignelse  det  er  at  være  medlemmer  af  hans 
sande  kirke. 

Vi  som  forældre  bør  lære  vore  børn,  medens  de  er  unge,  hvordan 
de  skal  bede  på  den  rette  måde,  så  de  bedre  kan  møde  de  problemer 
og  fristelser,  som  kommer  til  dem,  når  de  bliver  ældre.  I  bønnen  er 
der  styrke  og  kraft.  Oprigtig  bøn  kan  opbygge  en  barriere  imod  fri- 
stelser og  give  os  magt  og  vilje  til  at  gøre  det  rette. 

Hvilket  vidunderligt  privilegium  vi  har,  at  være  i  stand  til  at  gå  til 
en  alvidende  og  kærlig  Fader  og  udøse  vort  hjerte  for  ham  og  føle 
og  vide,  at  han  vil  tildele  os  de  ting,  som  han  ved  er  til  vort  eget 
bedste.  Lad  os  alle  i  ydmyghed  og  ærbødighed  udøve  dette  vidunder- 
lige princip  oftere  og  føle  den  glæde,  som  kommer  af  de  rolige  øje- 
blikke, som  vi  tilbringer  i  samvær  med  vor  Skaber. 

Må  vi  alle,  gennem  vore  fortsatte  bestræbelser  for  at  tjene  ham,  fin- 
de fred,  glæde  og  tilfredshed  i  året,  der  ligger  foran  os. 

Kvindelig  hjælpeforenings  hovedbestyrelse. 

Ungdomsforeningen. 

Vort  arbejde  i  ungdomsforeningen  er  nu  godt  i  gang.  Når  vi  ser 
fremad,  ser  vi  mange  aftener  fulde  af  fornøjelse,  underholdning  og 
udvikling,  både  åndeligt  og  fysisk.  Nu  er  det  tid  at  plante  sæden  til 
de  ting,  som  vi  ønsker  skal  vokse  og  skabes  i  vor  gren.  Hvem  kan 
sige,  hvordan  høsten  vil  blive,  hvis  blot  vi  arbejder  og  leger  sammen 
i  fuldendt  samarbejde?  Der  er  ingen  grænser  for  de  talenter,  vi  kan 
finde  hos  os  selv  og  hos  andre,  hvis  blot  vi  vil  udvikle  dem  og  bruge 
dem  til  et  godt  formål. 

Små  sten,  som   vi  kan  snuble  over,  vil  måske  til  tider  komme  på 

vor  vej  og  blive  besejret,  men  vi  blev  sat  på  denne  jord  for  at  over- 
vinde sådanne  ting  som  fristelser,  begærligbed,  misundelse  og  had. 
Vi  blev  sat  her  i  den  hensigt  at  forbedre  os,  så  vi  en  dag  kan  blive 
Gud  lig.  Intet  godt  kommer,  hvis  vi  ikke  arbejder  for  det.  De  gode  ting 
kan  ikke  påskønnes  tilstrækkeligt,  hvis  de  ikke  har  bevirket  arbejde, 
planlæggelse  og  omsorg. 

Må  Gud  være  med  os  i  dette  arbejde,  for  uden  hans  vejledning  kan 
vi  intet  udrette.  Dette  er  vort  oprigtige  ønske  for  alle. 

Ungdomsforeningens  hovedbestyrelse. 

Primary. 

De  travle  feriedage  er  forbi,  og  vi  bør  nu  igen  komme  ind  i  den 
daglige  gænge  med  vort  sædvanlige  arbejde.  Vi  bør  leve  op  til  de  nye 
forsætter,  som  vi  har  taget,  at  studere  vore  lektier  noget  mere,  for- 
berede dem  i  god  tid  forud,  så  vi  kan  vide,  hvad  de  drejer  sig  om. 

Det  er  vidunderligt  at  begynde  et  nyt  år  og  se,  hvad  vi  kan  få  ud 
af  det.  Vi  må  alle  arbejde  hårdt,  gøre  vor  del  og  hjælpe  andre  til  at 
finde  den  lykke,  som  vi  selv  har  modtaget.  Finde  ud  af,  hvordan  vi 
kan  gøre  andre  lykkelige  og  så  gøre  det.  Finde  ud  af,  hvordan  vi  kan 
undervise  bedre  i  klassen  og  så  gøre  det.  Læs  historien  om  talen- 
terne i  Bibelen  og  tænk  på,  hvorledes  du  kan  få  de  talenter,  som 
Gud  har  givet  dig,  til  at  vokse.  Skjuler  du  dine  talenter?  Vil  du  høre 
Gud  sige:  »Vel  gjort,  du  gode  og  tro  tjener?«  Vi  læser  i  Lære  og  Pag- 
ter 58:  29:  »Men  den,  som  ikke  gør  noget,  førend  det  bliver  ham 
befalet  og  desuden  modtager  befalingen  med  tvivlende  hjerte  og  er 
sen  til  at  udføre  den,  er  under  fordømmelse.«  Den  dårlige  leder  gi- 
ver af  sin  tid,  ligesom  gnieren,  der  tæller  sine  ynkelige  småmønter. 
Den  gode  leder  derimod  er  villig  og  umiddelbar  ligesom  en  kilde, 
der  går  over  sine  bredder.  Frelseren  har  sagt  til  os  »Du  har  modtaget 
det  for  intet  og  skal  give  det  for  intet.« 

Find  ud,  hvad  Gud  vil  have  dig  til, 

og  gør  den  smule  godt. 

Thi  Gud  alene  vide  kan, 

hvad  der  er  stort  og  hvad  er  småt. 

Primary  hovedbestyrelse. 

Søndagsskolen. 

Apostel  Richard  L.  Evans  siger  i  sin  bog  »Unto  the  Hills«:  »At  på- 
tage sig  ansvaret  for  at  lede  og  vejlede  andre  er  et  arbejde  af  meget 
stor  vigtighed,  selv  for  de  stærkeste  og  bedst  uddannede  mennesker. 
At  handle  for  sig  selv  og  at  råde  andre  til,  hvorledes  de  skal  handle, 
er  to  ting,  der  er  vidt  forskellige.  De,  som  har  påtaget  sig  ledelse, 
hvadenten  det  drejer  sig  om  sociale,  politiske,  moralske  eller  religi- 
øse sager,  må  omhyggeligt  overveje  den  kurs,  som  de  vil  lede  andre 
på,  ellers  vil  de  blive  holdt  ansvarlige  for  at  have  været  falske  le- 
dere.« 

Vi  er  i  sandhed  forpligtet  i  Herrens  værk.  Dette  betyder,  at  vi  må 

1)  Være  oprigtige. 

2)  Have  ønsket  om  at  udfore  hans  værk  og  holde  hans  befalinger. 

3)  Sætte  et  eksempel,  som  vore  unge  kan  følge,  specielt  ved  at  være 
tilstede  ved  alle  vore  møder. 

4)  Være  venlige  overfor  de  mennesker,  med  hvem  vi  arbejder  sam- 
men, og  respektere  dem,  som  har  myndigheden. 

5)  Være  vel  forberedt  og  i  rette  tid. 

6)  Opbygge  et  vidnesbyrd  i  de  unges  hjerter.  Det  er  et  af  vore  stør- 
ste kald. 

7)  Være  ydmyge  og  ikke  søge  ros. 

8)  Have  mindre  tro  på  vor  egen  klogskab,  men  være  i  harmoni  med 
Herrens  Ånd. 

9)  Lade  de  unge  mennesker  vide,  at  vi  har  interesse  for  dem. 

10)  Som  ledere  være  ansvarlige  for  drengene  og  pigerne.  At  få  dem 
til  at  føle,  at  vi  ønsker  dem  og  behøver  dem,  og  at  nogen  tager 
sig  af  dem. 

Vi  bør  være  taknemmelige  for  det  kald,  vi  har  som  ledere.  At  lede 
i  Kirken  uden  Herrens  hjælp  er  umuligt,  vi  behøver  ham  hver  dag  i 
vort  liv.  Vi  behøver  hans  kraft  og  hjælp  nu  som  aldrig  før,  og  der 
er  kun  een  vej  til  at  få  det,  og  det  er  at  ydmyge  os  selv,  og  at  bede. 

En  eller  anden  har  sagt:  »Hvis  du  har  for  travlt  til  at  bede,  har  du 
altfor  travlt.« 

Søndagsskolens  hovedbestyrelse. 


Genealogisk  forening. 

Begyndelsen  fil  velsignelsen. 

»Vor  Herre  og  Frelser  kom  personlig  til  jorden  for  at  indføre  tem- 
pelarbejde.  Hans  øjne  var  som  en  ildslue,  og  hans  ansigt  overgik 
solen  i  klarhed,  i  Kirtland  templet,  da  hans  røst  forkyndte: 

. . .  løft  derfor  jeres  hoveder  og  fryd  jer.  Lad  jeres  brødres  og 
hele  mit  folks  hjerte  fryde  sig,  de,  som  af  al  evne  har  bygget 
dette  hus  til  mit  navn  .  . . 

Ja,  tusinder  og  titusinders  hjerter  skal  glæde  sig  meget  over 
de  velsignelser,  som  skal  udgydes,  og  over  den  begavelse,  hvor- 
med mine  tjenere  er  blevet  udrustet  i  dette  hus. 

Og  rygtet  om   dette  hus  skal  sprede  sig  til  fremmede  lande, 
og  dette   er  begyndelsen   til   de  velsignelser,   som   skal  udgydes 
over  mit  folks  hoveder. 
Efter  denne  guddommelige  indledning  viste  Profeten   Elias  sig  og: 
gengav  præstedømmets  magt  til  at  besegle,  med  myndighed  til  at  ven- 
de fædrenes  hjerter  til  børnene  og  børnenes  til  fædrene. 

Som  en  direkte  følge  af  disse  besøg  den  3.  april  1836,  blev  hjør- 
nestenen til  Salt  Lake  Templet  lagt  sytten  år  senere,  den  6.  april 
1853... 

Millioner  af  døde  menneskers  ånder  har  frydet  sig  i  åndeverde- 
nen, fordi  der  er  blevet  udført  arbejde  for  dem.  Templerne  har  bragt 
den  største  af  alle  velsignelser  indenfor  deres  rækkevidde  —  evigt 
liv  i  det  celestiale  rige.  I  inderlig  taknemmelighed  har  deres  hjerter 
vendt  sig  til  deres  børn  på  jorden,  som  har  erindret  dem  i  deres 
trængselstime  . . . 

Om  bygningen  af  templer  og  arbejdet  deri  har  Præsident  Woodruff, 
som  døde  i  1898,  udtalt  følgende: 

Dette  er  en  nødvendig  forberedelse  for  Frelserens  andet  kom- 
me; og  når  vi  har  bygget  de  templer,  der  nu  er  planlagt,  vil  vi 
begynde  at  se  nødvendigheden  af  at  bygge  andre,  thi  i  forhold 
til  den  flid,  vi  lægger  i  vort  arbejde  i  den  retning,  vil  vi  forstå 
udstrækningen   af  det  arbejde,   der  skal  udføres,  og  det  nuvæ- 
rende er  kun  en  begyndelse.  Når  Frelseren  kommer,  vil  tusind 
år   blive   helliget   dette   forløsningsarbejde;    og  templer   vil   vise 
sig  overalt  i  delte  Josefs  land  ■ — ■  Nord-  og  Sydamerika  —  og 
også  i  Europa  og  andre  steder,  og  alt  må  udføres  i  Guds  temp- 
ler,  før  Frelseren   kan   fremstille   riget   for  sin   Fader   og  sige: 
»Det  er  fuldbragt.«« 
Ovenstående  uddrag  af  en  artikel   af  Archibald  F.  Bennett,  sekre- 
tæren i  Genealogical  Society,  viser  den  umådelige  betydning,  det  ge- 
nealogiske arbejde  har  for  os  selv  og  for  vore  forfædre.  Er  vi  klare 
over,  hvor  vigtigt  det  er  at  have   vort  genealogiske  arbejde  i  orden 
og  selv   være  beredt  til   at   drage  til   templet  og  udføre  arbejdet  for 
vore  kære  afdøde?  1954  vil  være  et  tempelbygningens  år,  og  det  ha- 
ster for  os  alle  at  få  vor  del  af  arbejdet  udført,  thi  om  et  par  år  vil 
templerne  være  rede  til  at  tage  imod  dig  og  mig,  men  vil  vi  så  være 
rede? 

Genealogisk  forenings  hovedbestyrelse. 

Amager  grens  kirkebygning. 

Kobenhavns  magistrat  har  nu  givet  tilladelse  til,  at  Kirken  kan  op- 
føre en  bygning  på  Kretavej,  således  at  den  af  Det  forste  Præsident- 
skab godkendte  plan  om  en  kirkebygningen  i  Amager  gren  nu  kan 
føres  ud  i  virkeligheden.  Der  vil  snarest  blive  udarbejdet  de  nødven- 
dige planer  og  tegninger,  og  arbejdet  vil  blive  påbegyndt,  så  snart  det 
er  muligt. 


Bemærk:  Søskende,  som  kommer  til  kundskab  om  personlige 
nyheder,  som  f.  eks.  runde  fodselsdage  (fra  GO  år),  bryllupper, 
sølvbryllupper,  guldbryllupper  o.  s.  v.,  bedes  venligst  meddele 
det  direkte  til  »Stjernen«s  redaktion,  Priorvej  12,  København 
F.,  snarest  muligt  og  i  hvert  fald  inden  den  5.  i  måneden  før 
begivenheden  indtræffer,  således  at  meddelelsen  kan  komme  i 
bladet  i  rette  tid. 

Personlige  nyheder  fra  nær  og  fjern. 

Bryllup  i  U.S.A.:  Tidligere  missionær  i  den  danske  mission,  Tho- 
mas J.  Patten,  blev  den  3.  december  1953  i  Manti  Templet  viet  til 
Helen  Ann  Maycock.   »Stjernen«   ønsker  hjertelig  til  lykke! 

Bryllup  i  U.S.A.:  Tidligere  missionær  i  den  danske  mission,  Glen 
G.  Vincent,  er  i  december  1953  blevet  viet  til  Marilyn  Maland,  Spanish 
Fork,  Utah.  »Stjernen«  ønsker  hjertelig  til  lykke! 

Fødselsdage: 

København:  Den  2.  februar  fylder  søster  Lilly  Alvilda  Hansen, 
Stærevej  33,  GO  år.  Hjertelig  til  lykke! 

Den  19.  februar  fylder  søster  Helga  Alfrieda  Nielsen,  Engholmen  60, 
70  år.  Hjertelig  til  lykke! 

Aalborg:  Den  10.  februar  fylder  søster  Alice  Marie  Thomsen  00  år. 
Hjertelig  til  lykke! 

Aarhus:  Den  14.  februar  fylder  broder  Viggo  Valdemar  Andersen 
65  år.  Hjertelig  til  lykke! 

Nykøbing  M.:  Den  21.  februar  fylder  søster  Ingeborg  Laura  An- 
dersen 65  år.  Hjertelig  til  lykke! 

Sønderborg:  Den  23.  februar  fylder  søster  Anne  Marie  Nissen  60 
år.  Hjertelig  til  lykke! 


Fra  missionsmarken 


Bemærk:  Til  underretning  for  redaktionen  skal  manuskrip- 
ter til  »Stjernen«  altid  være  forsynet  med  underskrift  eller  i 
hvert  fald  med  forbogstaver. 


Amagerr  Fredag  den  18.  december  1953  havde  Kvindelig  hjælpe- 
forening julemiddag  for  de  ældre  søskende.  Vi  mødtes  i  søster  Ka- 
thinka  Andersens  hjem  kl.  17.  Da  alle  var  kommet  tilstede,  begyndte 
vi  med  at  synge  »Julen  har  bragt  velsignet  bud«,  bøn  ved  grensfor- 
stander,  broder  Villy  Sørensen,  hvorefter  vi  sang  »Glade  jul,  dejlige 
jul«.  Præsidentinden,  søster  Karla  Andersen,  bød  alle  hjertelig  vel- 
kommen og  ønskede  søskende  en  god  aften  i  hinandens  selskab.  Da 
alle  havde  sat  sig  til  bords,  blev  maden  velsignet  af  broder  Hclgo 
Jensen.   Middagen   bestod    af   flæskesteg   og   hvad    dertil   hører,    samt 

sveskedessert,  og  en  mandelgave  manglede  heller  ikke,  den  blev  vun- 
det af  søster  Johanne  Nielsen.  Vi  havde  den  glæde,  at  missionspræ- 
sident  og  søster  Sorensen  var  hos  os,  og  under  middagen  overrakte 
søster  Kathinka  Andersen  søster  Sorensen  en  buket  røde  roser,  for 
hvilke  søster  Sorensen  takkede.  Der  var  rigtig  feststemning  ved  det 
smukt  pyntede  bord.  Missionspræsident  Sorensen  holdt  bordtale,  bro- 
der Johannes  Andersen  sang  en  solo,  og  en  sang  »Mormonen«,  for- 
fattet i  dagens  anledning  af  søster  Valborg  Nielsen,  blev  sunget  af 
søster  Karla  Andersen.  Efter  middagen  sang  vi  flere  af  vore  smukke 
sange,  som  alle  kendte,  og  missionspræsidenten  sluttede  med  bøn.  Da 
søskende  skulle  hjem,  modtog  de  alle  en  julepakke,  og  hver  og  en 
var  glad  og  taknemlig  for  den  dejlige  aften.  Tilstede  18. 

K.  A. 


Horsens:  Julemarked  i  Haandværkerforeningens  havesal  lørdag  d. 
12.  december  1953  kl.  19,30. 

Den  kvindelige  hjælpeforening  i 
Horsens  gren  havde  fremstillet 
mange  fine  håndarbejder  til  at 
sælge,  og  der  var  dejlige  forfrisk- 
ninger samt  forskellige  underhold- 
ningsboder  ved  det  årlige  julemar- 
ked, der  iøvrigt  åbnede  med  et  1. 
kl. s  underholdningsprogram  på  ca. 
45  minutter. 

Forsamlingen  sang  en  julesang, 
hvorefter  distriktspræsident  S.  La- 
Var  Christensen  åbnede  med  bon. 
Ældste  Grant  Ipsen  sang  en  solo, 
søster  Karin  Pedersen  og  søster 
Grete  Leed  gav  et  par  morsomme 
sangnumre,  hr.  Rich.  Sørensen  og 
hr.  Svend  Jensen  spillede  violin  og 
klaver,  søster  Grete  Leed,  søster 
Lizzi  Leed  og  hr.  Jørgen  Leed  sang 
en  morsom  terzet,  »En  tosset  sere- 
nade«, »Dixi  Band«  spillede  den 
mere  moderne  musik,  og  der  slut- 
tedes med  en  fællessang  og  bøn  ved  ældste  Figat  Breum. 

Der  var  ca.  150  tilstede,  og  alle  var  glade  for  det  meget  fine  pro- 
gram og  de  gode  julegaver,  de  havde  købt. 

Den  kvindelige  hjælpeforening  fik  et  pænt  overskud  ved  »julemar- 
kedet«, der  var  arrangeret  således,  at  mange  store  grene  kunne  mis- 
unde Horsens  gren  det  udmærkede  arrangement. 


»En  tosset  serenade«. 

Udsnit  af  de  tilstedeværende  ved  »julemarkedel«  i  Horsens. 
Det  var  en  glæde  at  se  missionærer  og  mange  søskende  fra  distrik- 
tet være  tilstede,  og  vi  takker  dem  for  deres  andel  i  det  gode  resultat. 
Også   en   hjertelig  tak   til  medlemmer   og  venner  af   Kirken,   som   på 
forskellig  måde  gav  os  en  uundværlig  hjælp. 

E.  D.  J. 


Lørdag  den  19.  december  havde  Primary  i  Horsens  juletræ.  Bør- 
nene havde  en  dejlig  eftermiddag  med  dans  omkring  juletræet,  jule- 
sange, forskellige  lege,  og  til  slut  sodavand  og  kage.  Der  var  44  glade 
børn  og  6  voksne  tilstede,  ialt  50. 

E.  D.  J. 

Herning:  Lørdag  den  19.  de- 
cember 1953  havde  Herning  grens 
søndagsskole  en  juletræsfest.  Fe- 
sten åbnedes  kl.  14,30  med  sang  og 
bøn,  hvorefter  der  blev  sunget  en 
del  julesalmer  og  danset  om  jule- 
træet. Børnene  fik  hver  en  jule- 
pose med  godter  i,  og  de  blev  spist, 
medens  der  blev  opført  en  sketch, 
»Det  lille  røde  hus«,  af  Bagna  og 
Alice  Dodd  og  Boger  og  Anna  Ko- 
valtsenko.  Derefter  blev  der  leget 
forskellige  sanglege,  og  børnene 
morede  sig  herligt. 

Det  var  en  dejlig  juletræsfest 
med  en  god  ånd  tilstede.  Der  slut- 
tedes kl.  17  med  sang  og  bøn.  Til- 
stede var  13  børn  og  5  voksne. 

A.  K. 

Odense:  Lørdag  den  26.  december  afholdt  søndagsskolen  og  Pri- 
mary i  Odense  deres  juletræsfest.  Festen  begyndte  kl.  17  under  le- 
delse af  søndagsskoleforstanderen,  broder  Terje  Schiller.  Musikalsk 
ledelse:  søster  Lilli  Christoffersen.  Efter  sangen  »Julen  har  bragt  vel- 
signet bud«  og  bøn  ved  søster  Karen  Klokker  Hansen  bød  1.  rådgi- 
ver i  Primary,  fru  Dina  Lauridsen,  velkommen  til  alle,  hvorefter  1. 
rådgiver  i  søndagsskolen,  broder  Laurids  Peter  Nielsen,  også  bød 
velkommen  og  bad  alle  more  sig  på  en  god  og  pæn  måde.  Efter  at 
forsamlingen  havde  sunget  »Det  kimer  nu  til  julefest«,  opførte  måge- 
pigerne et  fint  lille  skuespil  under  ledelse  af  søster  Ragna  Knudsen. 
En  julehistorie  blev  læst  af  Karen  Andersen,  hvorefter  alle  børnene 
blev  kaldt  op  på  scenen  og  sang  »Et  barn  er  født  i  Bethlehem«  un- 
der ledelse  af  frk.  Ruth  Lauridsen,  musik  ved  fru  Dina  Lauridsen. 


Juletræsfest  i  Odense. 

Juletræet  blev  derefter  tændt,  og  børnene  blev  ledet  af  Mia  Maid 
pigerne,  der  var  klædt  i  nissedragter.  Børnene  legede  og  dansede 
en  tid,  og  julemanden  kom  ind  og  uddelte  gaver  og  poser  til  alle  bør- 
nene. Julemanden  og  de  flinke  nissepiger  gjorde  stor  lykke;  de  le- 
gede og  morede  sig  med  børnene  på  en  så  god  måde,  at  alle  bør- 
nene kunne  være  med.  I  Kvindelig  hjælpeforenings  lokaler  var  der 
indrettet  boder  med  kager  og  forfriskninger.  Børnene  legede  og  mo- 
rede sig  til  kl.  19,45,  hvorefter  grensforstander,  broder  Chr.  Klokker 
Hansen,  takkede  alle,  der  havde  deltaget  på  programmet,  og  alle,  der 
var  mødt  op  til  den  første  julefest  i  den  nye  kirke.  Festen  sluttede 
med  »Julen  har  englelyd«  og  bøn  ved  broder  Svend  Egil  Jensen.  Til- 
stede 63  børn  og  39  voksne. 

Frederikshavn:  Mandag  den  28.  december  1953  afholdt  Frede- 
rikshavn gren  juletræsfest  for  søndagsskole-  og  Primarybørnene  om 
eftermiddagen.  Der  var  47  børn  tilstede,  og  de  havde  en  god  tid  sam- 

men.  Først  gik  de  omkring  juletræet  og  sang  vore  smukke  julesalmer, 
derefter  var  der  forskellige  lege,  og  til  slut  uddelte  nissen  juleposer 
til  børnene. 

Om  aftenen  var  der  fest  for  Kirkens  voksne  medlemmer,  og  sø- 
skende fra  Aalborg  og  Hjørring  var  også  indbudt.  Distriktspræsident 
Kay  Flinders  var  tilstede,  og  efter  at  der  var  åbnet  med  sang  og  bøn, 
var  der  et  lille  program  og  forskellig  underholdning,  og  vi  havde  en 
fornøjelig  aften  sammen.  Søstrene  havde  sørget  for  lidt  dessert,  som 
blev  uddelt.  Kl.  23  sluttede  festen  med  sang  og  bøn.  Tilstede  41. 

E.E. 

Randers:  G.U.F.  i  Randers  afholdt  en  vellykket  nytårsfest  torsdag 
den  31.  december  1953.  Festen  begyndte  kl.  19,30  med  sangen  »Vi 
glædes  og  frydes«  og  bøn  ved  søster  Aase  Sørensen.  Derefter  sang  vi 
»Jeg  tjener  Gud,  mens  jeg  er  ung«.  Programmet  bestod  af  en  del  vel- 
lykkede solistnumre  og  dans,  koret  sang  »Priser  Profeten«,  og  der 
blev  opført  et  par  morsomme  sketches,  som  var  med  til  at  sætte  »ku- 
lør« på  aftenen.  Den  nye  fornøjelsessal  var  smukt  pyntet  med  gule, 
grønne  og  røde  farver.  Søstrene  havde  medbragt  smørrebrød,  som 
blev  bortauktioneret  blandt  brødrene,  hvorefter  man  nød  det  hele 
i  fællesskab.  Søskende  morede  sig  på  en  pæn  måde,  man  følte  rigtig 
Guds  Ånds  nærværelse.  Aftenen  sluttede  kl.  24  med  »Vær  velkommen, 
Herrens  år«,  og  bøn  ved  søster  Edith  Rasmussen.  Tilstede  30. 

R.J. 

Aarhus:  Aarhus  gren  afholdt  juletræsfest  den  29.  december  1953. 
Broder  Svend  Aage  Staking  ledede  festen,  og  efter  at  alle  var  budt 
velkommen,  åbnede  søster  Edith  Møller  med  bøn.  Derefter  blev  tiden 
overgivet  til  præsidentinden  for  Primary,  søster  Norma  Overgård, 
som  legede  med  børnene  sammen  med  to  nissemænd.  Børnene  fik 
poser  med  æbler,  appelsiner,  chokolade,  konfekt  o.  s.  v.,  og  blev  trak- 
teret med  lagkage  og  sommerdrik.  Grensforstander,  broder  Otto  Møl- 
ler, holdt  en  inspirerende  tale  om,  hvor  dejlig  en  ånd  der  havde  væ- 
ret tilstede  under  arbejdet  med  forberedelserne  til  festen,  skønt  vi 
kun  havde  haft  kort  tid  til  det.  Børnene  morede  sig  godt,  og  var  væl- 
dig begejstrede  for  de  udklædte  nissemænd.  Tilstede  90. 

Nytårsaften  afholdt  Aarhus  G.U.F.  en  nytårsbanket,  der  blev  ledet 
af  søster  Ellen  Andreasen.  Distriktspræsidenten,  ældste  S.  LaVar 
Christensen,  åbnede  med  bøn,  og  efter  at  maden  var  velsignet,  nød 
alle  den  gode  mad,  der  blev  serveret.  Alle  fik  lov  til  at  deltage  i  pak- 
keåbningen  med  gafler,  og  derefter  var  der  forskellig  underholdning: 
grammofonmusik,  lege,  sketches,  m.  m.  Senere  blev  der  serveret  lag- 
kage samt  varme  æbleskiver.  Til  sidst  symboliseredes  det  gamle  år 
ved  en  olding  og  det  nye  år  ved  et  lille  barn,  medens  distriktspræsi- 
denten fortalte  os  om  det  gamle  år,  som  svandt,  og  det  nye  år,  der 
begyndte,  hvorefter  vi  sang  »Vær  velkommen,  Herrens  år.«  Efter  at 
vi  havde  ønsket  hinanden  godt  nytår,  sluttede  broder  Henning  Bais- 
ner  med  bøn.  Tilstede  37. 

DÅB 


AMAGER: 


10.    oktober    1953: 

Knud  Erik  Jensen,  døbt  af  Poul 
Erik  Konnerup  Kristensen,  hånds- 
pålæggelse af  samme.  , 

Elisabeth  May  Jensen,  døbt  af 
ældste  Victor  E.  Fonnesbeck, 
håndspålæggelse  af  Erik  Sigurd 
Jensen. 

Sonja  Margrethe  Jensen,  døbt 
af  Kurt  Klifford  Jensen,  håndspå- 
læggelse af  ældste  Victor  C.  Fon- 
nesbeck. 


KØBENHAVN: 

29.    november    1953: 

Ellen  Estella  Lund,  døbt  af 
Aage  Th.  Stilling,  håndspålæggel- 
se af  ældste  Ernest  A.  Jensen. 


BANDERS: 

5.    december    1953: 

Helene  Marie  Schultz  Sørensen, 

døbt  af  ældste  Peer  Konnerup 
Kristensen,  håndspålæggelse  af 
ældste  Elmo  Rasmussen. 

Eva  Wilmo  Ørum  Christensen, 
døbt  af  Jens  Peder  Sørensen, 
håndspålæggelse  af  ældste  Elmo 
Rasmussen. 

Cai  Julian  Nielsen,  døbt  af  Jens 
Peder  Sørensen,  håndspålæggelse 
af  ældste  Elmo  Rasmussen. 


20.    december    1953: 

Steen  Flemming  Hjort  Søren- 
sen, døbt  af  ældste  Elmo  Rasmus- 
sen, håndspålæggelse  af  samme. 

Alfred  Peter  Hjort  Sørensen, 
døbt  af  ældste  Elmo  Rasmussen, 
håndspålæggelse  af  samme. 

Aaso  Elisabeth  Sørensen,  døbt 
af  ældste  Elmo  Rasmussen,  hånds- 
pålæggelse af  samme. 

ESBJERG: 

13.    december    1953: 

Grethe  Lundbæk,  døbt  af  æld- 
ste Finn  Thomsen,  håndspålæg- 
gelse af  ældste  Dennis  W.  Chri- 
stensen. 

Asta  Marie  Frederiksen,  døbt 
af  ældste  Dennis  W.  Christensen, 
håndspålæggelse  af  ældste  Finn 
Thomsen. 

Annie  Sørensen,  døbt  af  ældste 
Dennis  W.  Christensen,  håndspå- 
læggelse af  Johannes  At  Søren- 
sen. 

AALBORG: 

24.    december    1953: 

Oskar  Emil  Hermansen,  døbt  af 
ældste  Kay  L.  Flinders,  håndspå- 
læggelse af  samme. 

Maren  Marie  Amdisen  Herman- 
sen, døbt  af  ældste  Kay  L.  Flin- 
ders, håndspå' æggelse  af  samme. 
Astrid  Marie  Hermansen,  døbt 
af  ældste  Kay  L.  Flinders,  hånds- 
pålæggelse af  samme. 


Vi  ønsker  de  nye  søskende  hjertelig  til  lykke  og  velkommen  i  Kirken. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

Velsignelser: 

Banders:  22.  november  1953:  Henry  Christian  Haupt  og  Grethe 
Annalise  Dahlin  Haupts  datter,  Rita  Haupt,  velsignet  af  Jens  Peder 
Damgaard  Sørensen. 

20.  december  1953:  Alfred  Peter  Hjort  Sørensen  og  Aase  Elisabeth 
Sørensens  søn,  Lars  Hjort  Sørensen,  velsignet  af  ældste  Grant  R. 
Ipsen. 

Aalborg:  27.  december  1953:  Christen  Bredgaard  Jensen  og  Karna 
Sine  Andersen  Jensens  datter,  Lis  Karna  Bredgaard  Jensen,  velsignet 
af  Verner  H.  Andersen. 

24.  december  1953:  Oskar  Emil  Hermansen  og  Maren  Marie  Amdi- 
sen Hermansens  søn,  Asbjørn  Ahlmann  Hermansen,  velsignet  af  æld- 
ste Kay  L.  Flinders. 

Ordinationer: 

Aarhus:  3.  januar:  Svend  Aage  Staking  ordineret  til  ældste  af  æld- 
ste S.  LaVar  Christensen. 

Emil  Andersen  ordineret  til  ældste  af  ældste  Ernest  Anton  Jensen. 

København:  8.  november  1953:  Holger  Østberg  ordineret  til  præst 
af  ældste  Ernest  Anton  Jensen. 

Skive:  6.  december  1953:  Alfred  Jensen  ordineret  til  ældste  af 
ældste  Kay  L.  Flinders. 

emigrationer: 

Aalborg:  Den  9.  december  1953  emigrerede  Lars  Søren  Hagon 
Uttrup,  Jenny  Laura  Olsen  Uttrup,  Lars  Erik  Hagon  Uttrup  og  Chre- 
sten Hagon  Uttrup  til  Salt  Lake  City,  Utah. 

Den  28.  december  1953  emigrerede  Inge  Møller  Pedersen  til  Provo, 
Utah. 

Dødsfald  i  Aalborg. 

Broder  og  søster  Oskar  Emil  Hermansen,  Aalborg,  der  begge  blev 
døbt  den  24.  december  1953,  har  haft  den  store  sorg  at  miste  deres 
16-årige  søn,  Amdi,  som  blev  dræbt  ved  en  tragisk  vådeskudsulykke 
søndag  den  17.  januar,  netop  den  dag  da  Aalborg  gren  afholdt  sin 
grenskonference.  Vi  udtrykker  vor  dybe  medfølelse  med  broder  og 
søster  Hermansen  og  udtaler  et:  Ære  være  Amdis  minde! 

Missionærankomster: 

Med  juleskibet  »Kungsholm«  til  København  er  følgende  missionæ- 
rer den  17.  december  1953  ankommet  til  den  danske  mission: 

Gilbert  Thatcher  Olsen  fra  Logan,  Utah,  beskikket  til  at  arbejde  på 
missionskontoret  i  København. 

Galen  Derris  Tirrell  fra  Terreton,  Idaho,  beskikket  til  at  arbejde  i 
København. 

Ronald  Ray  Jensen  fra  Salt  Lake  City,  Utah,  beskikket  til  at  ar- 
bejde i  Slagelse. 

David  Alonzo  Hansen  fra  Ephraim,  Utah,  beskikket  til  at  arbejde  i 
Aarhus. 

James  Paul  Tegan  fra  Burley,  Idaho,  beskikket  til  at  arbejde  i  Aar- 
hus. 

Frederick  Lars  Gregersen  fra  Banido,  Idaho,  beskikket  til  at  ar- 
bejde i  Herning. 

Howard  Don  Christensen  fra  Burley,  Idaho,  beskikket  til  at  arbejde 
i  Herning. 

Marlin  Reece  Andersen  fra  Barnwell,  Alberta,  Canada,  beskikket  til 
at  arbejde  i  Vejle. 

Robert  Allen  Bryson  fra  Vernal,  Utah,  beskikket  til  at  arbejde  i 
Randers. 

Glenn  Alvin  Smith  fra  Brigham  City,  Utah,  beskikket  til  at  arbejde 
i  Amager  gren. 

Allen  Irvin  Kidd  fra  Salt  Lake  City,  Utah,  beskikket  til  at  arbejde  i 
Esbjerg. 

Allen  Gary  Anderson  fra  Ephraim,  Utah,  beskikket  til  at  arbejde  i 
Esbjerg. 

Vi  byder  de  nye  missionærer  hjertelig  velkommen  til  den  danske 
mission. 

Billeder  af  disse  nye  missionærer  findes  foran  i  dette  nummer  af 
»Stjernen«,  under  de  respektive  grene. 


Missionærforflyttelser: 

21.  december:  Gale  R.  Jensen  fra  Esbjerg  til  Kolding. 

Marion  N.  Davidson  fra  Amager  til  Kolding. 

Dale  A.  Hammond  fra  Esbjerg  til  Aarhus. 

Marcus  J.  Gregersen  fra  Aarhus  til  Vejle. 

David  N.  Morrell  fra  Aarhus  til  Randers. 

G.  Allen  Eliason  fra  København  til  Slagelse. 

26.  december:  Ernest  A.  Jensen  fra  København  til  Aarhus. 

3.  januar:  Karin  I.  Aronson  fra  København  til  Amager. 

i.  januar:  William  J.  Murri  fra  Aalborg  til  Skive. 

Charles  H.  Madsen  fra  Aalborg  til  Skive. 

13.  januar:  Galen  D.  Tirrell  fra  Kobenhavn   til  Herning. 

Elmo  Rasmussen  fra  Randers  til  København. 

Grant  R.  Ipsen  fra  Randers  til  Herning. 

Howard  Don  Christensen  fra  Herning  til  Randers. 

Frederick  Lars  Gregersen  fra  Herning  til  Randers. 

